text:
Gottkvøld. Takk Havnar Bio og Filmsfelagið, fyri heiðurin at sleppa at skjóta hesar doyligu filmsdagarnar í gongd!
Flestu lond í heiminum hava filmsfestivalar og nú Føroyska filmsvinnan veruliga hevur fest røtur og blómar, kunnu Føroyar teljast ímillum tey lond, sum hava ikki minnið enn tríggjar festivalar. Nakað sum í grundini var óhugsandi fyri bara fáum árum síðan.
Umframt Filmsdagarnar í Felag, sum nú koyra á triðja árið, hava vit nú eisini Tórshavnar Filmsfestival ella TÓFF, sum Norðurlandahúsið saman við Tórshavnar Kommunu tók stig til at byrja í vár - ein 9 daga langur festivalur við frálíkum filmum, útlendskum gestum, einari framúr skrá við 40 filmum og annars ein festivalur við stórum potentialið fyri vøkstrið - og verður hann helst uppaftur størri komandi ár.
Og sum ketta úr høvdatrog kom Faroe Islands Minority Film Festival buldrandi á banan í summar - við bannarum og plakatum og stak góðari marknaðarføring á sosialu miðlunum. Nadia Abraham og hennara fólk hava skapt tað sum man reelt kann kallað ein rættiligan filmsfestival, sum minnir um teir man sær í øðrum londum: við eini ørgrynnu av útlendskum gestum, einari skrá sum koyrdi allan dagin, sýningum við introduktiónum og longum samrøðum við filmskapararnar.
Ein ótrúliga væl skipaður og gevandi festivalur, ið vónandi verður ein afturvendandi táttur í føroyska mentanarlívinum.
Filmsfelagið hevur altíð havt eitt serligt pláss í mínum hjartað. Tá eg var 13 ella 14 fekk eg undantaksloyvið at blíva limur, nakað sum annars bara tey sum vóru 16 ella eldrið fingu loyvi til.
Her fekk eg mínar størstu filmsligu opinberingar – Rúmdarferðin 2001 hjá Kubrick, The Good The Bad and The Ugly, tann tá sera kontroversielli Life of Brian og fleiri aðrir altjóða filmsdýrgripir - og ikki minst Kagemusha hjá Kurosawa, ein rúsandi uppliving, ein veking næstan, ið fylti meg við einari brennandi trongd at arbeiða við og fyri filmi restina av lívinum.
Eisini fekk eg gjøgnum Filmsfelagið eitt av mínum fyrstu størvum. Man kann siga at Filmsfelagið gjørdi sær dælt av barnaarbeiði, tá eg í 1987 slapp at selja atgongumerkir til Norðurlendskar Filmsdagar í Norðurlandahúsinum, tá m.a. Valhalla hjá Peter Madsen varð vístur - og var hann sjálvur annar eisini gestur.
Og eisini í 1989, tá sjeynda Almenna Norðurlendska Filmstevnan varð hildin, við 130 gestum - eitt nú sámin Niels Gaup, ið var Oscar tilnevndur við Vejviseren og íslendska leikstjóranum Friðrik Tór Friðriksson og handrithøvundin Einar Kárasson, sum eisini sýndu filmar.
Og størsta hendingin tað árið var heimsfrumsýningin av fyrsta ordiliga føroyska spælifilminum Atlantic Rhapsody hjá Katrini Ottarsdóttir. Tað var søguligt! So Filmsfelagið eigur stóran heiður uppiborðnan fyri ágrýtni, og at hava verið ein stórur liður í at menna føroysku filmsmentanina.
Ná, men vit eru her fyri at tosa um Jätten hjá Johannes Nyholm - fyrsti spælifilmur hansara. Hetta er ein fantastiskur filmur frá einum serstøkum og provokerandi filmsmakara. Hetta eri ein maður sum skilir sjálvpallseting - at skapa sær ein almennan persón - eins og leikstjórar sum Tarantino, Lars Von Trier, og hví ikki eisini okkara egni Sakaris Stórá?
Jätten er ein ítrottarfilmur um nakað so stuttligt sum - Pétanque - og sum í øðrum ítróttarfilmum, so sum Rocky, er hetta ein underdog søga, sum er tikin heilt út í ytstu æsir. Stílurin er eitt bland av sosialari og magiskari realismu - dogmuestetikkur, men við íblastri úr kovboyfilmum, serliga spaghettikovboyfilmum og ævintýrfilmum sum heild.
Jätten er stuttligur, rúsandi, tragiskur og hjartanemandi og púra egin! Eitt frískt nýbrot í norðurlendskum filmi - og gleði meg longu ótrúliga nógv at fylgja leiðini hjá úrmælinginum Johannes Nyholm.
Vælkomin til Filmsdagar í Felag!


c: text/html

text:
Matematiskt prógv fyri at Gudloysi er best
Onkur deildi hesa sjónfílina við meg á Facebook.
Í stuttum hava onkrir kristilingar tilskriva øllum bókstavum í enska alfabetinum tølini 1 til 26. Harvið hava teir prógvað “matematiskt” at um tú leggur talvirðini á stavunum í orðunum hardwork, knowledge og attitude saman, so fært tú 98, 96 og 100 prosent. (Nei, eg veit heldur ikki hvar prosentini komu frá, men tað er eitt matematiskt prógv, so eg má ganga út frá at teir vita hvat teir gera.)
Men, og nú vænti eg tit fara at venda um við brestin, “love of God” gevir tær 101 prosent! So um tú vilt geva títt ítasta, meir enn tú megnar, so mást tú trúgva uppá Guð.
Men hinvegin um tú vilt heilt upp á 112%, so mást tú melda teg inn í Gudloysi.
G+u+d+l+o+y+s+i
ella
7+21+12+15+25+19+9 = 112
Tað má jú passa. Tað er jú støddfrøði, ikki so?
Merki: kristilingar, skemt, støddfrøði

robotstxt: allowed

filter: keep


text:
Tuesday, December 31, 2013
Klaksvík heiðrar listini
Hanni Bjartalíð er ein framúrskarandi listamaður úr Klaksvík
Klaksvík setur listina á breddan í kvøld við at handa einum lokalum listafólki Nólsoyar Pálls heiðursbrævið og sømdargávu. Í nevndini, sum hevur valt út listafólkið hesaferð, hava sitið, Jógvan Skorheim, borgarstjóri, Archibald Black, listamaður og Oliver Joensen, blaðstjóri. Handanin verður beinleiðis sjónvarpað í stóru nýggjárssjónvarpssendingini hjá Kringvarpinum. Inntil tá kunnu vit gita hvør fær heiðurslønina, her er eitt ófullfíggjað yvirlit, eg veit ikki hvussu lokal tey eru, um t.d. ein framúrskarandi listamaður sum Arnold Vegghamar av Viðareiði sleppur uppí part, men vit fáa at síggja í kvøld.
Olivur við Neyst
Hanus G.Johansen
Arnold Vegghamar
Edward Fuglø
Frændur
Straight ahead
(KP)
Posted by Listin at 10:51 AM
Monday, December 30, 2013
Árið, ið fór - 2013
Mentanarvirðislønir
Mentanarárið byrjaði í Klaksvík á føðingardegi William Heinesens, tá mentanarvirðislønir landsins vórðu handaðar í Spaniastovu í Klaksvík. Tað sigst vera farið eitt sús gjøgnum forsamlingina, tá mentamálaráðharrin avdúkaði, at móttakarin av størsta almenna herðaklappinum eitt føroyskt listafólk kann fáa, var Tóroddur Poulsen Tað var jú sami listamaður, sum í Degi og Viku hevði hótt við at gelda tann ómentaða mentamálaráðharran. Undirritaða hoyrdi ikki tað stóra súsið, tí vit sótu í einum bili uttan fyri tað góða selskapi, Vit vóru 5 minuttir ov sein til hátíðarhaldið, tí vit koyrdu skeivt í Leirvík og funnu ikki vegin til Klaksvíkar alt fyri eitt (ja eg veit, men har var altso ein nýggjur vegur komin) og tá vit komu fram var hurðin stongd. Stóra yvirskriftin í Norðlýsinum var sjálvandi:
Kinna viltist í Leirvík
Ársins myndlistarliga comeback gjørdi Anker Mortensen, tó at hann ikki gjørdi tað her heima, men í Danmark, har sum hann býr. Vit hava annars harmast um, at Anker Mortensen orsakað av lesnaði ikki hevur arbeitt nógv við listini, og fegnaðust tessvegna at lesa ummæli í Information, har tann annars so kritiski ummælarin, Michael Jeppesen skrivaði: "Det næstbedste er Anker Mortensens blå malerier i trærammer. De holder, for at sige det lige ud. Fulde af overskud".
Listarliga forloystur sorgarleikur
9.februar var Sár á Sál hjá Kristinu Sundar Hansen framførdur á Tjóðpallinum. Inger Smærup Sørensen skrivaði í einum positivum forhondsummmæli: "Tað er ein listarlig forloysing, altso ikki ein forloysing av sorgini, men av sjálvari listini. Hetta evnið til at skapa nakað millum innlitið og útsýnið, millum tað almenniskjaliga og tað persónliga, evnið til at involvera bæði kroppin og tankan og birta í hugsanir um felagsskapir, um hvat sorgin ger, um sorgarinnar lyndi, um menniskjaliga styrki og veikleika, og um kærleikans tilveru, sum ikki er hugsaðar áður. Altso verður heimurin viðvendur. Og fyrst og fremst er tað ein listarlig forloysing, at Kristina Sundar Hansen letur upp fyri ásannanini av, at vit ofta eru so veik og ússalig, at vit ikki makta at síggja tingini við øðrum eygum, at okkara høgtlovað forbannaði menniskjansleiki av og til er kavrotin, at vit ikki lata hvønn annan vera til, men at kærleikin er til." Hansina Iversen gjørdi ta rørandi einføldu scenografiina til leikin hjá Kristinu S.Hansen, og sama listakvinna hevði í byrjanini av árinum eina frálíka framsýning í Gallarí Stephanssonshús.
Appilsingult
Framsýningin hevði heitið Appilsingult og eg skrivaði m.a. um hana: "Øll tey feitu 0-árini, tá listamarknaðurin bólgnaði av fittari figuratión, sum seldi og sum seldi væl, var Hansina Iversen trúgv móti sær sjálvari og sínum tá rættiliga ómodernaða nofigurativa úttrykki við organiskum, kompleksum skapum, sum hon granskaði og sum hon granskar enn. List er varandi har móti er farandi kunnu vit siga, men nógv list er sjálvandi eisini farandi. Vit vita enn ikki hvat er varandi, - tað fer tíðin at vísa. Fyribils kunnu vit fegnast um eina framsýning, sum glógvar av yvirskoti hjá eini listakvinnu, sum dugir síni ting nóg væl til at tora at fara av fetanum viðhvørt og seta seg sjálvan í veð." Inger Smærup Sørensen kurateraði fleiri aðrar framsýningar í somu hølum, t.d. hevði Zacharias Heinesen eina væl eydnaða framsýning í Gallarí Stephanssonshús.
Framsýningin hevði heitið Appilsingult og eg skrivaði m.a. um hana: "Øll tey feitu 0-árini, tá listamarknaðurin bólgnaði av fittari figuratión, sum seldi og sum seldi væl, var Hansina Iversen trúgv móti sær sjálvari og sínum tá rættiliga ómodernaða nofigurativa úttrykki við organiskum, kompleksum skapum, sum hon granskaði og sum hon granskar enn. List er varandi har móti er farandi kunnu vit siga, men nógv list er sjálvandi eisini farandi. Vit vita enn ikki hvat er varandi, - tað fer tíðin at vísa. Fyribils kunnu vit fegnast um eina framsýning, sum glógvar av yvirskoti hjá eini listakvinnu, sum dugir síni ting nóg væl til at tora at fara av fetanum viðhvørt og seta seg sjálvan í veð." Inger Smærup Sørensen kurateraði fleiri aðrar framsýningar í somu hølum, t.d. hevði Zacharias Heinesen eina væl eydnaða framsýning í Gallarí Stephanssonshús.
8.februar varð gávugóðs úr grunni Thorvalds Poulsen av Steinum handað ungum listafólki, sum hevur víst hegni og hug at útbúgva seg og í ár valdi nevndin at heiðra Janus á Húsagarði og Bárði Reinert Poulsen.
Ásmundur Poulsen Photo
22.februar læt upp ein framsýning í Steinprenti við svarthvítum fotomyndum, sum pápi mín, Ásmundur Poulsen hevur tikið í árunum frá umleið 1950-1970. Framsýningin varð eisini framsýnd í barnagarðinum á Eiði og nú fer hon til Danmarkar, har Glostrup Kunsforening fer at framsýna hana. Sum fyriskipari eri eg í grundini errin av, at hon er ein av teimum framsýningunum, sum er vald at vera ein av ársins í listaárbókini Ny dansk kunst.
Ásmundur Poulsen Photo
22.februar læt upp ein framsýning í Steinprenti við svarthvítum fotomyndum, sum pápi mín, Ásmundur Poulsen hevur tikið í árunum frá umleið 1950-1970. Framsýningin varð eisini framsýnd í barnagarðinum á Eiði og nú fer hon til Danmarkar, har Glostrup Kunsforening fer at framsýna hana. Sum fyriskipari eri eg í grundini errin av, at hon er ein av teimum framsýningunum, sum er vald at vera ein av ársins í listaárbókini Ny dansk kunst.
Tróndur Cool og hini listafólkini í útlondum
Eitt av listarligu hæddarpunktunum á árinum syrgdi Tróndur Patursson fyri, tá hann sendi sítt høvuðsverk "Migration" við 99 glasfuglum til Washington, har tað var partur av framsýningini Nordic Cool.
2013 var um nakað árið, har føroysk listafólk gjørdu eitt satt megnaravrik í útlondum sum umboð fyri okkara land. Tað er vónleyst at nevna alt, tí so nógv er, men t.d. vann Sámal Blak og Scottish Opera & Music Theatre Wales prestisjumiklu bretsku mentanarheiðurslønina: South Bank Sky Arts Awards 2013 fyri scenografiina til operuna Ghost Patrol. Bárður Oskarsson var mikið fagnaður fyri sínar fantastisku barnabøkur í Týsklandi, har hann vann fleiri heiðurslønir. Olaf Johannesen fekk donsku sjónleikaravirðislønina Robert fyri besta mannliga hjáleiklutin, sum hann hevði í Forbrydelsen 3 sum danski forsætisráðharrin, Kristian Kamper. Olaf Johannesen varð eisini innstillaður til týsku heiðurslønina Der Faust, sum hann ikki vann, men tað var eitt bragd í sær sjálvum at verða innstillaður. Randi Ward vann týðaravirðisløn fyri týðing av yrkingum hjá Tóroddi Poulsen og Ósbjørn Jacobsen vann saman við sínari fyritøku, Henning Larsen Arkitetktar ta virðingarmiklu Mies van der Rohe-heiðurslønin fyri stórbæra musikkhúsið Harpa í Reykjavík.
Sunleif Rasmussen
Sunleif Rasmussen
Sunleif Rasmussen hevur eisini havt úr at gera í brátt farna ári. Hann hevur m.a. tikið lut á Other Minds tónleikafestivalinum í San Fransisco og hann var eisini í London, har BBC Symphony Orchestra framførdi hansara verk "Prelude for Brass". Hansara tónleikur varð bílagdur, spældur á fløgu og framførdur á konsertum fleiri staðni, m.a. á 30 ára jubileumskonsertini hjá Føroya Symfoniorkestri. Leif Hansen skrivaði m.a.: "Í sambandi við, at orkestrið í ár skuldi halda eina hátíðarkonsert setti Sunleif Rasmussen sær fyri, at ogna orkestrinum eitt nýskrivað verk. “Veitsla” var heitið á verkinum- tí, sum Sunleif segði tá hann presenteraði verkið, so var hesin konsertdagurin ein veitsludagur. Verkið er frá tónasmiðinum væl lagt úr hondum. Sunleif hevur gott hegni til tað annars so sera torføra listarliga handverk at orkestrera tónleik. Áhoyrarin fekk veruliga at hoyra hvussu nógvar ljóð-, klang- og styrkismøguleikar eitt symfoniorkestur hevur. Sunleif gav við verkinum tónleikarunum musikalskar avbjóðingar á hvørjum ljóðføri sær, men so sanniliga eisini avbjóðingar sum orkestur. Hóast avbjóðinganar, var tað ein sonn fragd at hoyra hvussu væl orkestrið spældi nýggja verkið. At verkið inniheldur tónleikaligar dygdir útyvir at verða gott tónlistaligt handverk er einki at ivast í. Ynskiligt hevði tó verið, um “Veitsla” varð sett á skránna aftur til komandi nýggjárskonsert í januar. Á júst einari nýggjárskonsert, við sínum festligu og stuttligu kørmum hevði verkið komið til sín veruliga rætt og ikki fallið nakað uttanfyri, sum eg tó haldi at tað gjørdi á hesari heystkonsert, hvat stíli og tónleikaslagi viðvíkur".
http://listinblog.blogspot.com/2013/10/30-ar-vi-symfoniorkestri.html
Listasavnið
Í mars varð endiliga boðað frá, at stjórin Nils Ohrt var liðugur við umheingingina av teirri føstu samlingini. Eg skrivaði eitt ummæli, sum var eitt sindur blandað, men eg var og eri skelkað yvir stjúkmóðirligu viðgerðina, sum samtíðarlistin fær, eg skrivaði m.a: "Eg skilji sjálvandi, at plássið í Listasavninum er avmarkað, men tað tykist meiningsleyst yvirhøvur at hava samtíðarlist við í permanenta savninum, tá nøkur av teimum bestu samtíðarlistafólkunum mangla, t.d. Anker Mortensen, Øssur Johannesen, Marius Olsen, Rannvá Kunoy, Hanni Bjartalíð, Tóroddur Poulsen og Hansina Iversen."
http://listinblog.blogspot.com/2013/03/nyuppheinging-vi-alvarsligum-manglum.html
Filmsgrunnur og Veiða vind
Norðurlandahúsið og Filmsverkstovan Klippfisk stovnaðu í felag ein filmsgrunn, sum hevur til endamál at stuðla nýggjum føroyskum filmsverkætlanum. 11. mai varð Veiða vind, tónleikaævintýr eftir Rakel Helmsdal og Kára Bæk, framført í Hørpu í Reykjavík av íslendska symfoniorkestrinum við íslendskum upplesara og um somu tíð kemur bókin, við myndum hjá Janusi á Húsagarði, á íslendskum! Kringvarp Føroya og Jensina Olsen eru tilnevnd prestisjumiklu heiðurslønina frá Nordisk Barna Medie Festival fyri Ding Ding Pippting í kategoriini 0-6 ár
Norðurlandahúsið og Filmsverkstovan Klippfisk stovnaðu í felag ein filmsgrunn, sum hevur til endamál at stuðla nýggjum føroyskum filmsverkætlanum. 11. mai varð Veiða vind, tónleikaævintýr eftir Rakel Helmsdal og Kára Bæk, framført í Hørpu í Reykjavík av íslendska symfoniorkestrinum við íslendskum upplesara og um somu tíð kemur bókin, við myndum hjá Janusi á Húsagarði, á íslendskum! Kringvarp Føroya og Jensina Olsen eru tilnevnd prestisjumiklu heiðurslønina frá Nordisk Barna Medie Festival fyri Ding Ding Pippting í kategoriini 0-6 ár
Politisk listhttp://listinblog.blogspot.com/2013/04/myrkursins-brn.html
Politisk list var á breddanum í 2013. Inger skrivaði: "Føroyamálsdeildin á Fróðskaparsetrinum hevur havt temakvøld um evnið og aftaná hava fleiri greinir verið um evnið og lívligt kjak. Men kjakið er torført, tí tað finst politisk list, sum gloymir at vera list og tað finst politiskar pallsetingar, sum eru so mikið absurdar, at mørkini millum list og politikk gerast flótandi. Men óansæð hvussu tað er við politisku listini, so speglast veruleikin ofta í listini fyri tíðina, í yrkingum, tónleiki, myndlist og ikki minst í sjónleiki. Ikki bert politiski veruleikin, eisini hann, men meira enn hann. Øll aspekt av veruleikanum verða tulkað, viðgjørd, avskeplað og søgd í samtíðarlistini – uttan at tað beinleiðis verður presenterað sum politisk list - og tað verður eisini gjørt í leikinum hjá Súsonnu Tórgarð ”Myrkursins børn”, sum hevði premieru á Tjóðpalli Føroya í gjár. Okkurt kundi týtt uppá, at veruleikin, sum annars helt uppat við at eksistera innan listina í postmodernismuni, er komin aftur." Og her kunnu vit leggja aftrat, at tað er hann eisini innan poesiina, sum í 2013 gjørdist prosakend og harvið lættari at skilja. Tað var ikki bert í Danmark, at eitt debut-yrkingarsavn endaði sum metsølubók, meira um hetta í øðrum parti.
Politisk list var á breddanum í 2013. Inger skrivaði: "Føroyamálsdeildin á Fróðskaparsetrinum hevur havt temakvøld um evnið og aftaná hava fleiri greinir verið um evnið og lívligt kjak. Men kjakið er torført, tí tað finst politisk list, sum gloymir at vera list og tað finst politiskar pallsetingar, sum eru so mikið absurdar, at mørkini millum list og politikk gerast flótandi. Men óansæð hvussu tað er við politisku listini, so speglast veruleikin ofta í listini fyri tíðina, í yrkingum, tónleiki, myndlist og ikki minst í sjónleiki. Ikki bert politiski veruleikin, eisini hann, men meira enn hann. Øll aspekt av veruleikanum verða tulkað, viðgjørd, avskeplað og søgd í samtíðarlistini – uttan at tað beinleiðis verður presenterað sum politisk list - og tað verður eisini gjørt í leikinum hjá Súsonnu Tórgarð ”Myrkursins børn”, sum hevði premieru á Tjóðpalli Føroya í gjár. Okkurt kundi týtt uppá, at veruleikin, sum annars helt uppat við at eksistera innan listina í postmodernismuni, er komin aftur." Og her kunnu vit leggja aftrat, at tað er hann eisini innan poesiina, sum í 2013 gjørdist prosakend og harvið lættari at skilja. Tað var ikki bert í Danmark, at eitt debut-yrkingarsavn endaði sum metsølubók, meira um hetta í øðrum parti.
Punktum hjá Dimmu og Punktum
19.apríl var ein eiggiligur fríggjadagur, tá skrivaði eg ein gleðiligan blogg, sum ljóðaði soleiðis: "Eg havi júst fingið hana í hondina, vikuskiftisdimmuna og teknaði uppá standandi fót eitt hald. Dagsins Dimma er nevniliga bæði mentað og feit. 64 tekstríkar síður, harav helvtin er vígd mentan og list, tað er ikki á hvørjum degi. Blaðið er fult av samrøðum, greinum og ummælum av og um leiklist, myndlist, filmslist, skaldskapi, tónlist, bókmentum, byggilist og eisini við einum miðlabroddi á baksíðuni. Inger Smærup Sørensen hevur skipað blaðið og samlað inn greinar frá Sissal Kampmann, Pætur Marjunarson Dahl, Hanusi Kamban, Vár Í Ólavsstovu, Kristionnu Mortansdóttir, Ingun Í Skrivarastovu, Knút Háberg Eysturstein, Heina í Skorini, Øssuri Winthereig, Inger hevur eisini skrivað sjálv og undirritaða hevur somuleiðis eina grein í blaðnum. Eg gleði meg at fara at lesa tær mongu greinirnar um eitt nú Føroya mest mentaðu kommunu (Fuglafjørð), um Heðin Klein og Celan, um Barcelona, um metal í Føroyum, um Restorffs Gull á Sandi osfr... Fyribils fegnist eg bara um mentanarliga satsið hjá Dimmu og gleði meg longu til næsta punktum.fo, tí mentanarblaðið hjá Dimmu fer at koma hvønn mánaða.".
Sum vit vita, kemur Dimma ikki meira og eg haldi tað vera aldarinnar størsta bakkast, at Dimmalætting fór á húsagang - eitt lemjandi afturstig fyri fólkaræði og upplýsing í Føroyum.
Sum vit vita, kemur Dimma ikki meira og eg haldi tað vera aldarinnar størsta bakkast, at Dimmalætting fór á húsagang - eitt lemjandi afturstig fyri fólkaræði og upplýsing í Føroyum.
Nógvir merkisdagar vóru hildnir í brátt farna ári, listafólk fylltu runt, Janus Kamban og Ruth Smith høvdu hundrað ára føðingardag, og liðin vóru 95 ár síðan Regin Dahl var borin í heim, Marius Olsen fyllti fimti, Bárður Jákupsson fyllti 70, Eyðun Johannesen varð sjeytifimm og Jóanes Nielsen fyllti seksti. Norðurlandahúsið fyllti 30 og tað gjørdi Føroya Symfoniorkestur eisini, og fleiri tiltøk vóru í sambandi við hesar føðingardagarnar, t.d. konsertir við tilboðsprísi (30 krónur fyri atgongumerki)
Listakjak
Listakjak tók seg upp fleiri ferðir í 2013, m.a. orsakað av einum ummæli, sum eg skrivaði í sambandi við ta nýggju permanentu framsýningina í Listasavni Føroya. Stjórin í Listasavninum, Nils Ohrt svaraði uppá kritikkin í eini grein, har hann m.a. legði meg undir at hava framt lokabrøgd við einari mynd hjá Soulages fyri at fáa hana at líkjast einari mynd hjá Jónu Rasmussen, tá eg í mínum kritikki av raðfestingini av samtíðarlist á savninum staðfesti, at ov nógv pláss fer til vánaliga list. Eg svaraði, at mær ikki tørvaði lokabrøgd til tess at staðfesta líkheitina og: "Eg havi einki í móti, at listafólk verða inspirerað av øðrum listafólkum - ja eg havi fyri so vítt heldur einki í móti plagiat, bara Listasavn Føroya kann lata vera við at brúka sínar fáu pengar og sítt avmarkaða veggjapláss uppá tílíkt." http://listinblog.blogspot.com/2013/05/mr-trvar-eingi-lokabrgd.html Í viðmerking til kjakið fokuseraði Inger Smærup Sørensen serliga uppá listaútleiguna hjá Listasavninum "Fyri meg at síggja er eingin ivi um, at tað, at tjóðarsavnið leigar listaverk út er í stríð við altjóða etiskar leiðreglur fyri listasøvn, eftirsum einki inntøkuskapandi virksemi má vera, sum er kompromitterandi fyri listarligu góðskuna. Eingin ivi er heldur um at óansæð hvussu nógvir fukt- ljós- og hitamátarar verða settir upp á savninum, so hjálpir tað ikki teimum høvuðsverkum, sum eru leigað út og hanga í bygningum, har mann sjálvandi ikki fær ansað eins væl eftir teimum sum á savninum. Eg haldi eisini, at í øllum førum tríggjar tær seinastu av høvuðssúlunum hjá listasavninum - innsavning, skráseting, varðveitan, gransking og miðlan - eru torførar at gjøgnumføra forsvarliga, tá so mikið nógv verk sum 619 eru leigað út. Eg haldi eisini, at metingin hjá Kinnu Poulsen av, at savnið kappast við listafólk, sum missa ein keypisterkan aktør, tá stovnar leiga heldur enn at keypa, skal takast í álvara, tí sum hon skrivar: ”Hetta samsvarar ikki við endamálorðingina hjá Listasavni Føroya, punkt 7, at stovnurin skal fjálga um virkismøguleikarnar hjá skapandi listini”
Góðar framsýningar
Tær bestu framsýningarnar, sum eg sá heima í brátt farna ári, vóru gallaríframsýningar. Gallarí Stephanssonshús hevði fleiri góðar framsýningar, sum Inger Smærup Sørensen kurateraði, m.a. eina við tekningum hjá Bárði Oskarsson. Í tíðindaskrivinum til hesa framsýning skrivar hon m.a: "Strikurnar skapa form, avmarking, variatión, tilfarskenslu og rørslu, og skapa rúmd og dýpd í tekningunum hjá Bárði Oskarsson. Smáar eyðmjúkar rúmskapandi strikur og dungar av tøttum feitum strikum gera myndina rúmliga, men samstundis, tá strikurnar verða umbroyttar frá smáum fínum træðrum til okkurt nitrut, næstan tilfarsligt, er ikki lætt at skilja í millum hvat er strika og hvat er flata. Og á sama hátt sum strikurnar tykjast skifta frítt millum at vera málandi ella grafiskar og millum tað einfalda og tað torskilda, skiftir myndin eisini frítt millum tað rúmliga og flata. Alt flytir seg alla tíðina, og sjálvt botnurin, flatan av pappírinum, sum stendur nakin millum strikurnar, tykist óstøðug til tíðir."
http://listinblog.blogspot.com/2013/05/61-krleiksvattanir-til-menniskja.html
Eisini Hansina Iversen, Zacharias Heinesen og Torbjørn Olsen høvdu væl eydnaðar framsýningar í Gallarí Stephanssonshúsi, og Elin J.Smith hevði eina fríska og villa framsýning í Smiðjuni í Lítluvík, sum evnisliga var øðrvísi, tí evnið m.a. var: "gerandisdagurin við sínum ikki serliga sublimu løtum við reingering, innkeypi og tað er kvinnulív, serliga tann óperfekti, svikaligi, biologiski kroppurin, sum fær menstruatión, sum bólgnar, sum eigur børn, sum fær risastór bróst við mjólk í til pinkubørnini at súgva, kroppurin, sum forfellur og sum heldur uppat við at hava menstruatión og fer í skiftisár."
Inspirerandi framsýningar
Tær mest inspirerandi framsýningarnar, eg upplivdi í Føroyum í brátt farna ári, upplivdi eg í Steinprenti, og ein tann besta var framsýningin hjá týska listamanninum Andreas Schulenburg við einum sonnum margfeldi av listaverkum, tøvdum standmyndum, keramiskum figurum, málningum, tekningum, dadaistiskum uppskriftum og steinprentum. Eg skrivaði um framsýningina m.a: "Her í Føroyum hevur verið sagt, at ull er Føroya gull. Samstundis hava vit sambært hevdini skilt greidliga í millum troyggjurnar, ta bundnu brúkslistina og so "ta fínu" oljumálaðu myndlistina. Tað ger Andreas Schulenburg ikki, hann er sera tilvitaður um signalvirði í teimum ymisku tøknunum og dámar væl at brúka undirmett tøkni, sum áskoðarin er vanur at sambinda við áhugalist. Framsýningin LUTFALSLIGA ØRT inniheldur myndlist av allarfínasta slag, nøkur av verkunum hava verið framsýnd á listamessuni í Basel (Volta). meðan onnur eru spildurnýggj, júst komin úr pressuni í Steinprenti.
Tøvdar standmyndir er ikki nakað, vit síggja serliga ofta og als ikki av tí slagnum, sum Andreas Schulenburg ger, sum er knýtt at konseptlistini í breiðastu merking, men við eini heilt serligari kenslu fyri tí tilfarsliga og einum eymliga speiskari tilgongd, sum ikki minnir um nakra føroyska list uttan kanska um verkini hjá Tóroddi Poulsen, eisini við serliga tevinum fyri tí groteska. Hetta er ein tann stuttligasta listaframsýningin, sum eg havi sæð í Føroyum, men verkini eru eisini álvarslig, óhugnalig og mæla til filosofiska eftirtekt í øllum teirra klombruta skeivleika. Afturvendandi á framsýningini eru amboð úr gerandisdegnum, sum eru brúkt á skeivan hátt, t.d. er eitt skrúvublað parað við einum seymi og hyggja vit eina løtu síggja vit blóðspor á teirri stóru tøvdu køkurulluni, hobbyknívinum osfr. Mótsetningarnir millum tað mjúka, tøvda tilfarið og tey hvøssu myndevnini eru nógvir og elva til allahanda søgur í fatan áskoðarans. Verkini eru løtt at avlesa, myndevnini eru einføld og litirnir eru bjartir, so at tey á yvirflatuni minna um popplist ella um samfelagskritiska list frá sjeytiárunum, men tú skalt ikki hyggja serliga leingi, fyrr enn tú leggur til merkis politiskt ókorrekta skálkabrosið, óuppbyggiligu absurdismuna og óítøkiliga fleirtýdnið."
Inspirerandi framsýningar
Tær mest inspirerandi framsýningarnar, eg upplivdi í Føroyum í brátt farna ári, upplivdi eg í Steinprenti, og ein tann besta var framsýningin hjá týska listamanninum Andreas Schulenburg við einum sonnum margfeldi av listaverkum, tøvdum standmyndum, keramiskum figurum, málningum, tekningum, dadaistiskum uppskriftum og steinprentum. Eg skrivaði um framsýningina m.a: "Her í Føroyum hevur verið sagt, at ull er Føroya gull. Samstundis hava vit sambært hevdini skilt greidliga í millum troyggjurnar, ta bundnu brúkslistina og so "ta fínu" oljumálaðu myndlistina. Tað ger Andreas Schulenburg ikki, hann er sera tilvitaður um signalvirði í teimum ymisku tøknunum og dámar væl at brúka undirmett tøkni, sum áskoðarin er vanur at sambinda við áhugalist. Framsýningin LUTFALSLIGA ØRT inniheldur myndlist av allarfínasta slag, nøkur av verkunum hava verið framsýnd á listamessuni í Basel (Volta). meðan onnur eru spildurnýggj, júst komin úr pressuni í Steinprenti.
Tøvdar standmyndir er ikki nakað, vit síggja serliga ofta og als ikki av tí slagnum, sum Andreas Schulenburg ger, sum er knýtt at konseptlistini í breiðastu merking, men við eini heilt serligari kenslu fyri tí tilfarsliga og einum eymliga speiskari tilgongd, sum ikki minnir um nakra føroyska list uttan kanska um verkini hjá Tóroddi Poulsen, eisini við serliga tevinum fyri tí groteska. Hetta er ein tann stuttligasta listaframsýningin, sum eg havi sæð í Føroyum, men verkini eru eisini álvarslig, óhugnalig og mæla til filosofiska eftirtekt í øllum teirra klombruta skeivleika. Afturvendandi á framsýningini eru amboð úr gerandisdegnum, sum eru brúkt á skeivan hátt, t.d. er eitt skrúvublað parað við einum seymi og hyggja vit eina løtu síggja vit blóðspor á teirri stóru tøvdu køkurulluni, hobbyknívinum osfr. Mótsetningarnir millum tað mjúka, tøvda tilfarið og tey hvøssu myndevnini eru nógvir og elva til allahanda søgur í fatan áskoðarans. Verkini eru løtt at avlesa, myndevnini eru einføld og litirnir eru bjartir, so at tey á yvirflatuni minna um popplist ella um samfelagskritiska list frá sjeytiárunum, men tú skalt ikki hyggja serliga leingi, fyrr enn tú leggur til merkis politiskt ókorrekta skálkabrosið, óuppbyggiligu absurdismuna og óítøkiliga fleirtýdnið."
Klaksvikaffærer í Keypmannahavn
Norðurbryggjan í Keypmannahavn hevði fleiri áhugaverdar framsýningar á skránni, m.a. Klaksvikaffærer hjá Claus Carstensen, sum fekk fimm hjørtu í Politiken frá listaredaktørinum Peter Michael Hornung. Um verkini, sum eru gjørd í Steinprenti skrivaði hann m.a. : "Værkerne rummer altid et sammenstød, og sammenstødet eller konflikten er ofte mellem en figuration og en bearbejdning, der synes at have figurationens overstregning eller ødelæggelse som mål. Men mødet mellem de to – figur og gestus – har aldrig en vinder. For figurationen er der stadig, som et blikfang og et apropos til beskueren. Men det er kun noget af figurationen, man ser, og helheden er gået tabt. Men det er naturligvis ikke underordnet, hvad der overmales. Sindene kom endnu engang i oprør i hvert fald i Tórshavn, efter at der var blevet malet med akryl og posca-tuscher på det færøske flag. Af de dengang unge vilde kunstnere, der brød igennem i begyndelsen af 1980’erne, er Claus Carstensen en af få, der ikke har holdt brandudsalg af sine principper. ’Klaksvikaffærer’ viser, at han stadig går imod strømmen med sin egen billedstrøm."
Altartalvan í Christianskirkjuni umvæld
3.juni var høvið hjá øllum áhugaðum at síggja ta nýumvældu, stórbæru altartavluna í Christianskirkjuni í Klaksvík. Kendi danski listamaðurin Joakim Skovgaard (1856 – 1933) málaði í 1901 upprunaliga altartalvuna, sum tekur tekstligt støði í Lukas 14, 15-24, til dómkirkjuna í Viborg í Danmark. Málningurin varð málaður beinleiðis á kálkaða veggin í kirkjuni, men væta var við at oyðileggja málningin og tí varð hann tikin niður í 1913 av serfrøðingum úr Italia og førdur yvir á lørift, og ein annar málningur málaður á sama stað. Málningurin, ið ímyndar heilagu kvøldmáltíðina varð síðani varðveiddur í Statens Museum for Kunst og varð haðani sendur til Føroya, settur upp í Christianskirkjuni í 1963, tá ið kirkjan varð bygd. Umframt skaðar, ið málningurin hevur fingið í Viborg, hevur hann eisini verið fyri broytingum og smærri skaða, meðan hann hevur hingið í Statens Museum for Kunst og eisini aftaná, at hann er komin í Christianskirkjuna. Ætlanin at umvæla altartalvuna hevur fleiri ár á baki og er nú komin á mál. Í sambandi við, at Christianskirkjan varð 50 ár 7.juli var avdúkað eitt verk í tíggju pørtum hjá Edward Fuglø við heitinum Jesus úr Nazareth, sum hongur í kirkjukjallaranum í Christianskirkjuni.
Kjak um býarætlanir og byggilist
Vit kjakaðust eisini um býarætlanir og um byggilist í 2013, á listablogginum mæltu vit til umhugsni og kjak: "Stórar ætlanir verða í heilum lagdar fram, onkrar verða framdar í verki uttan, at tað hoyrist eitt kis hvørki frá andstøðu (her hugsi eg t.d. um Tórshavnar Býráð) ella frá arkitektum og serfrøðingum innan býarplanlegging. Tað er sera positivt, sjálvandi við virkisfýsni og at tað hendir nakað, men broytingarnar, sum lagt verður upp til, fara at hava avgerandi broytingar og ávirkan við sær í mun til okkara framtíðar býarrúm, og tí má ikki farast fram í óðum verkum. Fleiri av umbyggingunum, sum hava verið í Havn, hava undrað meg eitt sindur, tí tær tykjast framdar uttan virðing fyri teimum dimensiónum og sereyðkennum, sum merkja okkara bý og okkara mentan. Nøkur fá undantak hava verið í mun til ta samlaðu serfrøðingatøgnina, eitt nú var fyrrverandi býararkitektur Mikael Viderø í útvarpinum og fanst at ætlanunum hjá Tórshavnar Kommunu um at savna saman fyrisitingina í bygningunum hjá Bank Nordic. Eisini var Albert Isfeldt arkitektur í Degi og Viku fríggjakvøldið og segði sína meining um nýggju ætlaninar um Eystarubryggju, hann legði dent á týdninginum, sum havið og strondin hevur. Hann helt avgjørt, at Skansin má hava samband við havið og at ein bátahylur ikki er nóg mikið. Eg haldi, at vit áttu at kjakast meira um Eystarubryggju og allar hinar ætlaninar og umbyggingarnar og vóni, at tey kvalifiseraðu fara at blanda seg uppí í størri mun enn higartil - eisini uttan at vera eftirspurd. http://www.listinblog.blogspot.com/2013/09/byggilist-snyr-seg-ikki-bert-um.html
Listafólkaaktivisma
-Vit liggja ikki við Kaj, men spæla á sandinum! ljóðaði sloganið hjá Teiti Lassen og Sunleif Rasmussen, sum bjóðaðu grillpylsur í Sandagerði 19.juni. Innan listafólkaaktivismu haldi eg, at hetta var herligasta eventið í 2013.
Listabloggurin var somuleiðis latin upp fyri mótmælislist móti antidemokratiskum spælireglum og tí sonevnda loynisáttmálanum
Listabloggurin var somuleiðis latin upp fyri mótmælislist móti antidemokratiskum spælireglum og tí sonevnda loynisáttmálanum
http://listinblog.blogspot.com/2013/09/motmlislist-4.html
Síðst í árininum komu tey gleðiboð úr Russlandi, at Putin hevði avgjørt at náða teir báðar limirnar í russiska feministapunkbólkinum Pussy Riot, Nadezhda Tolokonnikova og Maria Alyokhina, sum hava sitið fongslaðar meira enn eitt ár fyri teirra punkbøn/mótmæli móti antidemokratiska rákinum hjá Putinstýrinum. Síðsta nýggja úr Russlandi er, at sýningin av filminum Pussy Riot A punk prayer er vorðin bannað av myndugleikunum í Russlandi. Mentamálaráðharrin skar mentanargrunnin, men broytti meining og kom sum ketta burturúr høvdatrog við boðunum um, at 1 mió krónur av listastuðlinum skuldi latast filmslistini. Atfinningarsamar røddir høvdu at Birni Kalsø fyri ikki at yvirhalda armslongdarregluna.
Síðst í árininum komu tey gleðiboð úr Russlandi, at Putin hevði avgjørt at náða teir báðar limirnar í russiska feministapunkbólkinum Pussy Riot, Nadezhda Tolokonnikova og Maria Alyokhina, sum hava sitið fongslaðar meira enn eitt ár fyri teirra punkbøn/mótmæli móti antidemokratiska rákinum hjá Putinstýrinum. Síðsta nýggja úr Russlandi er, at sýningin av filminum Pussy Riot A punk prayer er vorðin bannað av myndugleikunum í Russlandi. Mentamálaráðharrin skar mentanargrunnin, men broytti meining og kom sum ketta burturúr høvdatrog við boðunum um, at 1 mió krónur av listastuðlinum skuldi latast filmslistini. Atfinningarsamar røddir høvdu at Birni Kalsø fyri ikki at yvirhalda armslongdarregluna.
Summarið høvuðssesong
Aðrastaðni er summarið listarliga sæð eitt heldur deydligt tíðarskeið, men so er ikki í Føroyum. Her er summarið í grundini vorðið høvuðssesong, kanska tí, at summarið er fólkaríkasta árstíðin í Føroyum. Summartónar seta fólkatónleik, jazz og contemporary tónleik á breddan alt summarið ígjøgnum, G Festivalurin og aðrir festivalar hava somuleiðis eina rúgvu av áhugaverdum tónleiki á skránni. Í Fuglafirði hendi nógv mentanarligt, m.a. var mentanarvika http://www.listinblog.blogspot.com/2013/09/mentanarvika-i-fuglafiri.html
Nýggi filmurin hjá Sakarisi Stórá Vetrarmorgun varð lanseraður við lovorðum, skreyti og skart, og øll vóru hugtikin av filminum, eisini undirritaða, sum tó loyvdi sær ein kritiskan vinkul.
http://www.listinblog.blogspot.com/2013/09/flottur-og-tunnur-vetrarmorgun.html
Tveir av okkara bestu listamonnum
Bæði Vár- Summar, Ólavsøku og Heystframsýningar vóru í summar. Várframsýningin var eitt sindur blandað, men fleiri áhugaverd verk vóru. M.a. hjá Dennis Agerblad úr Vestmanna, sum er millum okkara bestu listafólk og eg haldi, at hansara performance á Distortion festivalinum í Kph er nakað av tí besta, eg sá av tílíkum í brátt farna ári. "Eg haldi, at mong okkara hanga føst í gomlum listadefinitiónum og tessvegna hava ilt við at síggja tað listarliga í performance, serliga, tá dyrkanini av tí ljóta, meiningsleysa og ótilpassaða er fremst í huga, og kanska ikki minst um listamaðurin eisini er trash drag queen sum her..".
29.juni læt framsýning hjá Tóroddi Poulsen upp í Steinprenti, eg skrivaði: "Við hesum myndum umdefinerar hann føroyskt málarí frá teimum semiabstraktu náttúrutulkingunum og ekspressivu fólkalýsingunum og figurativu popplistini til nakað nýtt og modernað, sum ikki hevur verið gjørt áður innan føroyska málningalist, og sum eisini er originalt í altjóða høpi. Um vit taka málningin oman fyri sum dømi, so hava vit ikki áður í føroyskari málningalist sæð eina mynd av einum manni í sólbrillum við gittara undir liðini, sum situr í einari svartari sofa við eitt grønt sofaborð og lesur eina teknirøð meðan spannir í hópatali ota seg inn á hann. Myndin er um somu tíð eitt sindur skemtilig, óhátíðarlig og serstakliga álvarsom, tí hon snýr seg um listarliga inspiratión.http://www.listinblog.blogspot.com/2013/11/hamskifti_16.html
Listasummar
Summarframsýningin í Norðurlandahúsinum fevndi í ár um verk hjá tveimum listakvinnum, íslendsku Steinunn Thórarinsdóttir og føroysku Silju Strøm. Eg skrivaði m.a. "Framsýningin er bæði at síggja í sjálvum Norðurlandahúsinum og ymsastaðni kring Havnar bý, har standmyndirnar hjá Steinunn Thórarinsdóttir eru settar upp. Merkiliga anonymar, silvurgráar og rustreyðar standmyndir í menniskjastødd, sum ímynda androgynar persónar, og sum vit mugu staðfesta, eru ein ordans succes, skulu vit meta eftir móttøkuni. Fólk hava sum heild tikið heilt óvanliga væl í móti standmyndunum, ið tykjast hava eitt serligt áheitandi árin, sum hevur við sær, at fólk hava hug at nærkast standmyndunum". "Myndamálið er fínligt og stýrt, og samanumtikið høvdu hesi elegantu verkini verið betri presenteraði, eins og tey høvdu verið meira ótarnaði og samlaði visuelt sæð, um tey vóru framsýnd í Skálanum heldur enn í ófriðarligu forhøllini og á risastóra Klingruvegginum. Norðurlandahúsið hevur av óvissum orsøkum valt ikki at brúka Skálan til Summarframsýningina í ár. Men unnir áskoðarin sær bert eina stutta løtu til hvørt verk hjá Silju Strøm, ber til at fáa nógv burtur úr hesum konsentreraðu verkum, sum í støðum sameina tvær meginrásir, figurativt myndamál við abstraktiónir av flatum og geometriskum figurum."
http://listinblog.blogspot.com/2013/08/listarligar-pallsetingar-i-havn.html
Avantgardesniðgeving, skulptur og barnaleikir
Norðurlandahúsið
Nógv hendi í Norðurlandahúsinum alt jubileumsárið, m.a. kastaðu grannarnir, Norðurlandahúsið og Kringvarpið saman og myndaðu eina mentanarcafé, sum riggaði sera væl sum ramma kring beinleiðis mentanarsendingar fríggjadag. í september spældi ein norðurlendsk kamarkvintett tónleik hjá m.a. Piazolla umframt norðurlendskan samtíðartónleik, eg skrivaði m.a: "Verkið hjá Sunleif Rasmussen, "Autumn" byrjaði øðrvísi dramatiskt og dundrandi hart - hetta var greidliga ein heystódn av teimum ordiliga ógvusligu, sum vit vóru hurlað inn í. Hetta verkið tóktist sum heild stórsligið og komplekst við einari rúgvu av ekstatiskum lækkandi tónarøðum, sum umskaraðust og savnaðust saman í smáum tónleikatyssum við smáum undirliggjandi melodilinjum.." Føroya Symfoniorkestr feiraði 30 ára føðingardagin við eini jubileumsferð til Íslands, har orkestrið hevði eina mikið feiraða framførslu í Hørpu.
Poesi-terapi-selfie?
M.A.Jacobsens virðislønirnar vórðu handaðar í september og Katrin Ottarsdóttir fekk bókmentaheiðurslønina fyri yrkingarsavnið "Eru koparrør í Himmiríki", sum kom út í fjør. Savnið er er eitt lutfalsliga realistiskt yrkingarsavn, sum er bygt á barndómsminni, eg skrivaði m.a: "Bygnaðurin í yrkingunum er rættiliga konsekventur, hetta er eitt slag av smásøgum við støði í ymiskum ítøkiligum lutum, sum hoyra einum heimi til, so sum hús, havi, skáp, veggir, lyklar osfr. óbundin navnorð, sum eru støði undir smáum frásagnum, ið eru partar av eini uppgerð við fortíðina við barndómin og serliga við mammuna, hon sum er sinnisliga sjúk og sum er einaveldug í heiminum hjá ólukkuliga og ósjónliga barninum. Vit eru í einum húsum í Havn, tíðin er frá 69, tá Armstrong gekk á mánanum, tá flytir familjan inn í tey nýggju húsini og í byrjanini eru vónirnar stórar. Men mamman er sálarsjúk og pápin er ólukkuligur og konfliktsky, so at eingin tekur hond um barnið. Í yrkingini Istedgade um eitt margháttligt spæl millum foreldrini broytist stílurin eitt bil yvir í okkurt meira ekspressionistiskt, men annars eru frásagnirnar sum heild realistiskar, vit kunnu kanska enntá siga, at tær eru sosial- ella psykorealistiskar."
Kanska kunnu vit siga, at hetta savnið hjá Katrini Ottarsdóttir er partur av einum norðurlendskum ráki við poetiskari sjálvæviligari knekkprosa ella episkum yrkingum, sum eru lættar at skilja, mimetiskar við einum sterkum yrkjaraegi, sum tykist meira ella minni samlíkt yrkjaranum. Í Danmark hevur sølan av debut-yrkingarsavninum hjá Yahya Hassan verið methøgt, og her hjá okkum hevur bókin hjá Katrini Ottarsdóttir verið á metsølulistanum í bókhandlinum. Av øðrum líknandi føroyskum útgávum kunnu nevnast eitt nú fína bókin "Sár á Sál" hjá Kristinu Sundar Hansen um sorgarleikin, tá synir hennara doyðu av roykeitran. "Sár á Sál" varð framførdur leikur í januar, men sjálv bókin, dramayrkingin hoyrir til tær góðu lesiupplivingarnar í brátt farna ári. Yrkingauniversið í nýggja savninum hjá Oddfríði M. Rasmussen "Eg eri næstur", sum vit enn ikki hava ummælt, tykist somuleiðis í størri mun átøkt ítøkiligu tilveruni hjá yrkjaranum enn í t.d. savninum Lív/Rám frá 2008. Yrkjarin er nú komið um miðjan aldur og hugleiðir um deyðan, bæði yrkjarans egna og tann hjá vinmonnunum.
Svarta útgávan við solobasstónum og yrkingum hjá Øssuri Johannesen "Vindurin blæsur ígjøgnum markið ímillum tey livandi og tey deyðu" frá í fjør er somuleiðis sjálvsævilig, umframt visioner, men eisini "Heimvitisferðin" hjá Tóroddi Poulsen er í grundini meira mimetisk enn hansara bøkur plaga at vera, sjálvt um hon er nokk so langt úti, eg skrivaði: "Móðir Havn fær av at vita í bókini. Í fyrstu yrkingini leitar tann burturvilsti eg-persónurin aftur á slóðina, og tað er so ógvuliga skjótt, at Heimvitisferðin gerst átøk eini Helvitisferð: ".. og inn í ein óuniligan buss/ bussurin verður drigin/ av fýra ferðir fýra rossum/ og vit skrambla avstað inn í tokuna/ grasið er grátt í støðum/ tað verður heitari og heitari/ vit koyra gjøgnum stórar logar av eldi...". Sum í guddómligu komediuni hjá Dante á sinni reika vit og pínast í inferno og leita okkum til reinsingar í purgatorio saman við ræðuligum lagnum. Vit kenna í grundini tær dreymakendu, surrealistisku ímyndirnar og marrukendu opinberingarnar aftur frá øðrum bókum hjá okkara mest originala samtíðaryrkjara, men her er alt blandað saman og væl meira ítøkiligt enn tað plagar. Nakrar fáar yrkingar eru abstraktar, bygdar upp um formligar mótsetningar, men nógvar eru prosakendar og konkretar við marrukendum lýsingum av ymiskum, ið fyriferst ymsastaðni í Havn, uttan fyri Gamla Kirkjugarð, á Skálatrøð, í Vágsbotni, Bøgøtu osfr. Og hóast surrealistiska árinið er støðugt í bókini, tykjast sosiala indignatiónin og vónbrotið verulig við støði í núverandi gongdini í veruleikans heimlandi". Allar yrkingarnar hjá Sissal Kampmann, eisini tær nýggju í savninum "4D", sum vit enn ikki hava ummælt, eru sentrallyriskar við einum sterkum og týðiligum yrkjaraegi, sum setur fram hugsanir og spurningar til tilveru, dreymir, fortíð og framtíð. Hóast stórir partar av hennara søvnum eru rættiliga abstraktir, hevur lesarin ein greiðan varhuga av einari veruligari (bygda)kvinnu, einum asfaltsføroyingi, sum livir í útlegd niðri, og vitjar heim av og á. http://listinblog.blogspot.com/2013/09/og-emmuvinnarar-eru.html
"Hamskifti" kallaðist ein serstøk verkætlan, sum Kjartan Hansen, Jens L.Thomsen og Gutti Winther skipaðu fyri, Inger skrivaði m.a: "Í hesum heimi, sum altso verður verandi gátuførur, glíður ein streymur av sansaðum minnum gjøgnum vitskuna. Frá pávanum hjá Francis Bacon til figurar frá Fragglerock, frá asium til skúmandi dropar, frá kvøðuljómum til primalskríggj, frá endaleysum sunnudøgum í sjeytiárunum til Berlinarakabarettir í tjúgunum. Samstundis verður ein ørgrynna av træðrum myndað millum hesi endaleysu hugnámini; træðrir, sum mennast og fløkjast, og sum gerast atvoldin til anekdotir í høvdunum hjá áskoðarunum, sum tey skifta orð um við hvønn annan og harvið verða nýggir træðrir alsamt flættaðir inn í heildina. Tí Hamskifti brúkar eisini listina sum eitt sosialt eksperiment. Ein felagsskapur kyknar og ein sosial støða, sum eg fataði eins og eina unikka og sera stóra uppliving."
Listasavn Føroya hevði ymiskar framsýningar á skránni við m.a. Bárði Oskarsson, Guðrið Poulsen, og í juli var eg sjálv kurator fyri Listafelagið, tá Ólavsøkuframsýningin skuldi setast saman. Hugsanin hjá mær við hesari framsýningini var at taka støði í upprunaliga konseptinum, og altso at blanda avrik hjá leikum og lærdum. Ólavsøkuframsýningin í ár var fjølbroytt, útivið sjeyti ár vóru millum elsta og yngsta luttakara á framsýningini, men tær gomlu málarahetjurnar vóru eisini við á framsýningini við postkortum, sum vóru sett upp á stóra veggin við teimum mongu málningunum. Framsýningin var um somu tíð kuraterað og sensurerað. Framsýnararnar vóru nógvir, m.a. Zacharias Heinesen, Hansina Iversen, Tóroddur Poulsen, Dennis Agerblad, Silja Strøm, Jóhanna av Steinum, Steinprent, Anna Kathrina Højgaard, Tummas Jákup Thomsen, Marius Olsen, Steinprent, Hanni Bjartalíð og Jóhan Martin Christiansen. Ólavsøkuframsýningin fevndi sostatt um nakað av tí besta, vit eiga av føroyskari málningalist, bæði figurativari og nonfigurativari, konseptlist, foto, tekstillist, videolist, grafitti og grafikki, ið alt samalt varð sett saman við einum úrvali av øllum teim mongu myndunum, sum eru sendar inn til Ólavsøkuframsýningina.
Summarframsýningina hjá Heystbólkinum helt eg vera góða og eitt sindur av handahógvi merkta. Eg viðmældi framsýningina og skrivaði m.a: "Torbjørn Olsen prógvar, at hann er ein av okkara bestu málarum í kvinnumyndunum, sum ikki eru so eindimensionelt erotiskar, sum tær hava verið áður, men sum tykjast poetiskar, frásagnarligar og dramatiskar. Serliga tann stóri reyði oljumálningurin hugtekur. Hann avmyndar eina unga kvinnu, sum liggur nakin á eini song miðskeiðis í myndarúminum. Hetta er í grundini ikki nøkur vanlig portrettmynd, men minnir meira um eina symbolska mynd, eitt avbrigdi av gamla myndevninum av gróðrarmiklu gentuni og lívsoyðandi deyðanum. Myndevnið stavar afturi úr miðøld/renesansu, men deyðsfikseraðu symbolistarnir síðst í 19.øld høvdu sjálvandi stóran áhuga fyri tí. Eivør Pálsdóttir trívur í sama evni í sanginum True Love, sum Heiðrik á Heygum gjørdi videolag til. Myndin hjá Torbirni Olsen eitur "Eitt brotsverk" og hon vendir klassisku mótstillingini við lívsjáttandi ungu kvinnuni og deyðanum við. Eitt nú sær gentan út til at vera á tremur av lívi, meðan gerningsmaðurin, listamaðurin bert anir kámt afturi í reyða myrkrinum. Henda meistaraliga myndin fevnir sostatt eisini um eitt sjálvsportrett, har listamaðurin lýsir seg sjálvan í nøkrum fáum, eirindaleysum strikum. Søgan, sum verður søgd er fleirtýðug og eins stórbær, sum bara Torbjørn Olsen megnar at mála í eini ekspressivari mynd, sum er sannførandi og sum eisini ger tað líka mikið um stílurin er gamaldags ella ei. Farið sjálvi og hyggið!"
http://listinblog.blogspot.com/2013/08/haldgo-heyst-summarframsyning.html
http://listinblog.blogspot.com/2013/08/haldgo-heyst-summarframsyning.html
http://listinblog.blogspot.com/2013/08/listarligar-pallsetingar-i-havn.html
Avantgardesniðgeving, skulptur og barnaleikir
Sniðgevin Barbara í Gongini hevði eitt ekspressivt og sannførandi show SS14 á mótavikuni í Keypmannahavn saman við tónleikaranum Jens L.Thomsen, sum ornaði fyri ljóðsíðuni. Eg skrivaði m.a. http://listinblog.blogspot.com/2013/08/meira-enn-moti.html Í september læt hin 30.framsýningin hjá Steinprenti upp við tekningum og standmyndum hjá Hans Paula Olsen, sum somuleiðis gjørdi minnisvarðan, ið varð reistur á Skarði
http://listinblog.blogspot.com/2013/08/minnisvari-avdukaur-skari.html
http://listinblog.blogspot.com/2013/08/minnisvari-avdukaur-skari.html
Tjóðpallurin hevði okkurt gott til børn, Inger skrivaði m.a.: "Men, vit hava tíbetur Tjóðpall Føroya, sum hetta summarið hevur valt at satsa uppá góðskutilfar til børn, nevniliga uppsetingina hjá Katarinu Nolsøe og Hans Tórgarð av ævintýrklassikaranum Keisarans nýggju klæðir. Henda uppsetingin er bygd á tað týdningarmesta, nevniliga virðing fyri børnum. Men hon er somuleiðis bygd á ein serstakan ans fyri at raka beint á ein serstakan barnahumor, ans fyri at halda uppmerkseminum hjá børninum, ans fyri tí svaka og tí poetiska, skjóta og seina, einfalda og rokaliga, fyri tí lætta og fyri tyngd. Tí sjálvt um leikurin er deiliga lættur, er hann eisini tungur. Katarina Nolsøe og Hans Tórgarð geva ikki bara børnunum eina stuttliga uppliving, men eina nuanseraða og fleirtýðuga mynd, sum fær hjálpt teimum við at fata henda heimin og menniskjuni, fata materialismunnar árin á menniskju, fata fáfongdina, fata maktmál og guddómliga narsissismu. Einki verður penslað út á ovurpedagogiskan hátt, men alt er har allíkavæl, eitt smartvarp, sum ikki er smart, ein prestur, sum brúkar ræðuorð, vaksin, sum ikki lurta, tá onnur tosa, politikarar sum marsjera gjøgnum býin í teirra fínasta skrúð og eitt fólk, sum ikki evnar, torir ella vil steðga teimum fyrr enn sjálvgleðin er total. Tað kunnu vit sjálvandi eisini takka H.C. Andersen fyri, sum hevur skrivað eitt ævintýr, sum heldur ótrúliga nógv ár eftir at tað er skrivað. Men H.C. er ikki her, so í staðin takka vit Tjóðpalli Føroya, Katarinu Nolsøe og Hans Tórgarð." Í Sjónleikarhúsinum varð leikurin Sangur í mjørka framførdur, sum Elin á Rógvi skrivaði og sum Marita Dalsgarð leikstjórnaði http://listinblog.blogspot.com/2013/11/sangur-i-mjrka_4.html
Norðurlandahúsið
Nógv hendi í Norðurlandahúsinum alt jubileumsárið, m.a. kastaðu grannarnir, Norðurlandahúsið og Kringvarpið saman og myndaðu eina mentanarcafé, sum riggaði sera væl sum ramma kring beinleiðis mentanarsendingar fríggjadag. í september spældi ein norðurlendsk kamarkvintett tónleik hjá m.a. Piazolla umframt norðurlendskan samtíðartónleik, eg skrivaði m.a: "Verkið hjá Sunleif Rasmussen, "Autumn" byrjaði øðrvísi dramatiskt og dundrandi hart - hetta var greidliga ein heystódn av teimum ordiliga ógvusligu, sum vit vóru hurlað inn í. Hetta verkið tóktist sum heild stórsligið og komplekst við einari rúgvu av ekstatiskum lækkandi tónarøðum, sum umskaraðust og savnaðust saman í smáum tónleikatyssum við smáum undirliggjandi melodilinjum.." Føroya Symfoniorkestr feiraði 30 ára føðingardagin við eini jubileumsferð til Íslands, har orkestrið hevði eina mikið feiraða framførslu í Hørpu.
Storymusic
Tónleikaútgávurnar vóru nógvar og góðar í hesum ári, Storymusic hjá Teiti Lassen var ein av teimum ordiliga góðu, eg skrivaði m.a: -"Hopeful" er fyrsta orðið, sum kemur fyri í nýggju tónleikaútgávuni hjá Teitur, og tað er júst tann kenslan, tú sum lurtari situr eftir við, tá tú hevur hoyrt útgávuna. Tí heilt frá teirri lyrisku byrjanini og allan vegin gjøgnum aldututl, yndisligan barnasang og heiðafuglaljóð, talar henda útgávan til tað góða í áhoyraranum, so at tú rætt og slætt kennir teg vónríka, tá tú hevur hoyrt hana, og eg meini altso grundleggjandi vónríka í mun til tilveruna, mannaættina, listina, ta føroysku bygdasligheitina og alt hetta hendir væl at merkja uttan at tú ert við at spreingjast av stórbærum hátíðarkenslum. Story Music er fyrst og fremst ektað og eyðmjúkt tónleikaverk, sum er borið fram av musikaliteti og eini listarligari trongd til at siga søgur".
Tónleikaútgávurnar vóru nógvar og góðar í hesum ári, Storymusic hjá Teiti Lassen var ein av teimum ordiliga góðu, eg skrivaði m.a: -"Hopeful" er fyrsta orðið, sum kemur fyri í nýggju tónleikaútgávuni hjá Teitur, og tað er júst tann kenslan, tú sum lurtari situr eftir við, tá tú hevur hoyrt útgávuna. Tí heilt frá teirri lyrisku byrjanini og allan vegin gjøgnum aldututl, yndisligan barnasang og heiðafuglaljóð, talar henda útgávan til tað góða í áhoyraranum, so at tú rætt og slætt kennir teg vónríka, tá tú hevur hoyrt hana, og eg meini altso grundleggjandi vónríka í mun til tilveruna, mannaættina, listina, ta føroysku bygdasligheitina og alt hetta hendir væl at merkja uttan at tú ert við at spreingjast av stórbærum hátíðarkenslum. Story Music er fyrst og fremst ektað og eyðmjúkt tónleikaverk, sum er borið fram av musikaliteti og eini listarligari trongd til at siga søgur".
Poesi-terapi-selfie?
M.A.Jacobsens virðislønirnar vórðu handaðar í september og Katrin Ottarsdóttir fekk bókmentaheiðurslønina fyri yrkingarsavnið "Eru koparrør í Himmiríki", sum kom út í fjør. Savnið er er eitt lutfalsliga realistiskt yrkingarsavn, sum er bygt á barndómsminni, eg skrivaði m.a: "Bygnaðurin í yrkingunum er rættiliga konsekventur, hetta er eitt slag av smásøgum við støði í ymiskum ítøkiligum lutum, sum hoyra einum heimi til, so sum hús, havi, skáp, veggir, lyklar osfr. óbundin navnorð, sum eru støði undir smáum frásagnum, ið eru partar av eini uppgerð við fortíðina við barndómin og serliga við mammuna, hon sum er sinnisliga sjúk og sum er einaveldug í heiminum hjá ólukkuliga og ósjónliga barninum. Vit eru í einum húsum í Havn, tíðin er frá 69, tá Armstrong gekk á mánanum, tá flytir familjan inn í tey nýggju húsini og í byrjanini eru vónirnar stórar. Men mamman er sálarsjúk og pápin er ólukkuligur og konfliktsky, so at eingin tekur hond um barnið. Í yrkingini Istedgade um eitt margháttligt spæl millum foreldrini broytist stílurin eitt bil yvir í okkurt meira ekspressionistiskt, men annars eru frásagnirnar sum heild realistiskar, vit kunnu kanska enntá siga, at tær eru sosial- ella psykorealistiskar."
Svarta útgávan við solobasstónum og yrkingum hjá Øssuri Johannesen "Vindurin blæsur ígjøgnum markið ímillum tey livandi og tey deyðu" frá í fjør er somuleiðis sjálvsævilig, umframt visioner, men eisini "Heimvitisferðin" hjá Tóroddi Poulsen er í grundini meira mimetisk enn hansara bøkur plaga at vera, sjálvt um hon er nokk so langt úti, eg skrivaði: "Móðir Havn fær av at vita í bókini. Í fyrstu yrkingini leitar tann burturvilsti eg-persónurin aftur á slóðina, og tað er so ógvuliga skjótt, at Heimvitisferðin gerst átøk eini Helvitisferð: ".. og inn í ein óuniligan buss/ bussurin verður drigin/ av fýra ferðir fýra rossum/ og vit skrambla avstað inn í tokuna/ grasið er grátt í støðum/ tað verður heitari og heitari/ vit koyra gjøgnum stórar logar av eldi...". Sum í guddómligu komediuni hjá Dante á sinni reika vit og pínast í inferno og leita okkum til reinsingar í purgatorio saman við ræðuligum lagnum. Vit kenna í grundini tær dreymakendu, surrealistisku ímyndirnar og marrukendu opinberingarnar aftur frá øðrum bókum hjá okkara mest originala samtíðaryrkjara, men her er alt blandað saman og væl meira ítøkiligt enn tað plagar. Nakrar fáar yrkingar eru abstraktar, bygdar upp um formligar mótsetningar, men nógvar eru prosakendar og konkretar við marrukendum lýsingum av ymiskum, ið fyriferst ymsastaðni í Havn, uttan fyri Gamla Kirkjugarð, á Skálatrøð, í Vágsbotni, Bøgøtu osfr. Og hóast surrealistiska árinið er støðugt í bókini, tykjast sosiala indignatiónin og vónbrotið verulig við støði í núverandi gongdini í veruleikans heimlandi". Allar yrkingarnar hjá Sissal Kampmann, eisini tær nýggju í savninum "4D", sum vit enn ikki hava ummælt, eru sentrallyriskar við einum sterkum og týðiligum yrkjaraegi, sum setur fram hugsanir og spurningar til tilveru, dreymir, fortíð og framtíð. Hóast stórir partar av hennara søvnum eru rættiliga abstraktir, hevur lesarin ein greiðan varhuga av einari veruligari (bygda)kvinnu, einum asfaltsføroyingi, sum livir í útlegd niðri, og vitjar heim av og á. http://listinblog.blogspot.com/2013/09/og-emmuvinnarar-eru.html
Hamskifti
Ymiskt annað í árinum
Bárður Dam í Baianstovu, arkitektur MAA tók yvir formannssessin í LISA. Tóroddur Poulsen varð innstillaður til norðurlendsku bókmentaheiðurslønina 2014 fyri bókina Fjalir. Norðurlendska bókmentaheiðurslønin 2013 varð latin danska høvundinum, Kim Leine fyri bókina Profeterne ved Evighedsfjorden (Jóanes Nielsen varð nomineraður fyri Brahmadellarnar, og Eivør Pálsdóttir varð nominerað fyri room). Ein barna og ungdómsbókmentanarheiðursløn varð stovnað, Marjun Syderbø Kjelnæs varð nominerað fyri "Skriva í sandin", og ”Karikko” hjá Seita Vuorela og Jani Ikonen vann. Og so gjørdist 2013 eitt satt sigursár hjá tungmálmsbólkunum Hamferð og Týr, hvørs útgávur vóru mikið róstar - ikki minst uttanlands.
21.til 24.november vóru fjølbroyttir bókadagar í Norðurlandahúsinum, sum Rithøvundafelagið skipaði fyri og sum fekk eina rúgvu av fólki niðan í Norðurlandahúsi at lurta eftir fyrilestrum og kjaki. Í Mimi var í sama viðfangi eitt væl eydnað tiltak, sum Sissal Kampmann skipaði fyri: http://www.listinblog.blogspot.com/2013/11/vl-eydna-mentanarmimirsmekka.html Í december kom Listin 2013 út og ársins listaheiðursløn, sum Teitur Lassen fekk fyri framúrskarandi listarligt avrik í brátt farna ári.
21.til 24.november vóru fjølbroyttir bókadagar í Norðurlandahúsinum, sum Rithøvundafelagið skipaði fyri og sum fekk eina rúgvu av fólki niðan í Norðurlandahúsi at lurta eftir fyrilestrum og kjaki. Í Mimi var í sama viðfangi eitt væl eydnað tiltak, sum Sissal Kampmann skipaði fyri: http://www.listinblog.blogspot.com/2013/11/vl-eydna-mentanarmimirsmekka.html Í december kom Listin 2013 út og ársins listaheiðursløn, sum Teitur Lassen fekk fyri framúrskarandi listarligt avrik í brátt farna ári.
Kæru lesarar
Hetta var jú bert ein lítil partur av øllum tí, sum hendi innan listina í 2013. Um stutta tíð skriva vit 2014. Ein hurð fer aftur, eitt vindeygað verður latið upp og enn sum áður fara vit báðar at skriva listabloggar og tit eru framvegis vælkomin at senda okkum tíðindaskriv og stubbar og ráð um alt tað nógva áhugaverda, sum hendir á listaøkinum. Takk fyri tað farna og gott nýggjár!
Kærar heilsanir
Kinna og Inger
(KP)
Posted by Listin at 11:31 AM
Sunday, December 29, 2013
Tá Maria lá á deyðastrá...
Í morgin kemur seinni partur av yvirlitinum av lista- og mentanarhendingum í brátt farna ári. Her er eitt brot burtur úr dramayrkingini hjá Kristinu Sundar Hansen, sum er millum tær ordiliga góðu bøkurnar, eg las í ár.
Tað sigst, at tá Maria lá á deyðastrá,
kendu ápostlarnir, á ein duldarfullan hátt,
at teir vóru boðsendir til Jerúsalem.
Og teir savnaðust so
rundan um songina hjá Mariu.
Eitt himmalskt ljós fylti rúmið,
og ápostlarnir løgdust á knæ,
og himmalin læt seg upp.
Har sóu teir menniskjusonin standa
á einum ljósskýggi,
og meðan andlitið á Mariu
strálaði av móðurkærleika,
fleyg sál hennara
í fangið á soninum.
Næsta dag reivaðu teir likam hennara
í eitt línklæði
og bóru hana
á herðunum
til Getsemanehavan
og løgdu líkið
í grøvina.
Tá vísti Harrin seg
við einum herskara av einglum
og heilsaðu teimum.
sálin á Mariu bleiv aftur eitt við likamið,
hon reist upp
úr grøvini
og fór til himmals
í fylgi við
einum einglaskara.
Nú skilji eg.
Ja ...
"...og meðan andlitið á Mariu
strálaði av móðurkærleika,
fleyg sál hennara
í fangið á soninum..."
Tað er jú
dreymurin
um mín egna
deyða.
Og tann dagin,
tit, mínir elskaðu dreingir,
standa og taka ímóti mær,
eri eg klár at yvirgeva meg,
at geva upp,
fyri at blíva eitt við tykkum,
og sárið í sálini,
sum situr í bringuni,
í einum brotparti av einum sekundi
verður tað grøtt,
og eg kann trygt lata eyguni aftur,
og geva meg upp í hendur ævinleikans,
í einum brotparti av einum sekundi,
um so alt verður myrkt,
so er tað i lagi,
men ikki fyrr enn tá.
Onkustaðni
djúpt inni í mær
finni
eg
frið.
s.37-38 í Sár á Sál eftir Kristinu Sundar Hansen. Egið forlag. 2013
Posted by Listin at 1:35 PM
Saturday, December 28, 2013
Jólakort
Í ovurmorgin kemur seinni partur av yvirlitinum yvir árið, ið fór. Og meðan vit bíða, seti eg inn nøkur jólakort, sum pápi mín, Ásmundur Poulsen gjørdi.
(KP)
Posted by Listin at 4:13 PM
Subscribe to: Posts (Atom)


text:
Orð og lag: Gordon Jensen
Týtt: Zacharias Zachariassen
Upprunaheiti: Tears are a language God understands
1. Mangan tú undrast, hví
tárini renna stríð,
og byrðin kennist tyngri, enn tú megna man!
Men Gud tær stendur nær,
hvørt tár hann falla sær,
– tár er eitt mál, ið Gud skilja kann!
Niðurlag: Gud sær hvørt tár frá tí hjartabrotnu sál,
hann hoyrir tey, hann skilir teirra mál!
Gud rørdur hjálpir tá,
tú kallar navn hans á
– tár er eitt mál, ið Gud skilja kann!
2. Tá sorgin nívir fast
og tár á eyga sæst
– og eydnuna, tú droymdi um, tú ikki fann,
tá Gud ei gloymir teg,
men ger ein gongdan veg
– tár er eitt mál, ið Gud skilja kann.


text:
Poul Poulsen greiðir frá hellinum
Í samband við at Lítla Dímun var á Torginum í SMS, so greiðir Poul her frá um Helliðread more
Dímunardagar á Torginum.
Í samband við tiltakið ið var á Torginum í SMS farna vikuskiftið, so vilja vit vegna Lítla Dímun takka øllum, ið gjørdu hettar møguligt. Vit eru takksamir fyri, at vit vóru so væl móttiknir í SMS og í høvuðsstaðnum, og at so nógv fólk vitjaði Hellið og stuðlaði tiltakinum. Niðanfyri standandi eru so teir vinnandi lutaseðlarnir. 1) Ferð til Íslands við Norrønu – 44024 2) Útferð í Lítla Dímun – 47550 3) 10 greipur av røstum fiski – 44783 4) 10 greipur av røstum fiski – 47671 5) 4 sekkir av koli – 44539 6) 1 eskja av flak – 47548 7) 1 eskja av flak – 45891 8) 1 eskja av flak – 44585 9) 1 eskja av makrel/sild – 47672 Fjallstavurin, ið var gittur burtur var 1891 mm langur. Tað vóru tveir seðlar, har fólk høvdu gitt rætt. So tað bleiv lutakast millum seðlarnar, og vinnara seðilin gjørdist nummar 44. Vinnararnir eru allir uppringdir og gjørdur kunnigur við at tey hava vunnið. Vit vilja ynskja teimum øllum til lukku við...read more
Heiðursgáva
Í samband við at tað í ár eru liðin 50 ár síðani 37 mans lógu veðurfasir í Lítlu Dìmun, vóru teir á hugnakvøldinum í Roynhøllini heiðraðir við gávu. Allir fingu mynd av Bordanes við Lítlu Dímun aftanfyri, sí myndina omanfyriread more
Lít tær út at Lítlu Dímun
Røðan, Bjørn Kalsø, landsstýrismaður, helt í Roynhøllini í Hvalba til serligt tiltak um Lítlu Dímun 22. november 2014. Góðu hvalbingar, sandvíkingar, oyggjarmenn og fyrireikarar! ”Fimm hundrað av áseyði Lítla Dímun bar, svart var alt sum kolamógvur, eyðkent slag tað var.” Sum smádrongur minnist eg væl, at tað varð ofta sagt, at hvalbiarbørn dugdu Brestis kvæði, áðrenn tey dugdu at ganga! ”Lít tær út at Lítlu Dímun” yrkti Mikkjal á Ryggi. Oyggin er vøkur og eggjandi bæði at síggja og vitja, og væl er hon rík við seyði og fugli, men hon er brøtt og berg øll, sum hon er, og hon ber í barmi sínum bergsins hátíðarliga dám, sum krevur, at tú stígur varisliga og ert ansin í hvørjum spori. Tá ið umstøðurnar eru soleiðis háttaðar, sum frammanfyri lýst, er tað eyðvitað, at gamla orðatakið: ”Eingin veit á morgni at siga, hvar hann á kvøldi gistir”, skjótt kann koma at standa sína roynd. Hetta fáa vit eisini prógv fyri, tá ið vit hyggja i Kirkjubókina fyri Hvalbiar sókn, men í mun til so nógv annað, kann man tíbetur ikki siga, at ólukkurnar hava verið so nógvar. Fimm mans eru farnir í Lítlu Dímun í tíðarskeiðnum 1743-1897, hetta vóru sjálvandi menn í bestu árum. Men í kvøld eru vit savnað at hátíðarhalda, at tað í hesum døgum eru 50 ár liðin, síðan hvalbingar og sandvíkingar lógu veðurfastir úti í Oynni. Vit eru savnað at minnast hendingina, og at gleðast um, at hendingin spældi so væl av, sum hon gjørdi. Eg kann leggja aftrat, at sum mentamálaráðharri eri eg eisini mentamálaráðharri fyri Lítlu Dímun. Í einum áliti frá 1996, sum táverandi mentamálaráðharri hevði biðið um í sambandi við ráðlegging av mentanarpolitikki í framtíðini, verður m.a. sagt soleiðis um hugtakið mentan: ”… sum hvalbingurin segði: Mentan er at fara út í oynna at fleyga lunda ella at reka.” Sjálvur eri eg so heppin, at hava verið í Lítlu Dímun. Eg vildi fegin uppliva oynna á egnum kroppi, um man so kann siga. Hetta var til minniliga fólkafundin í 2008, eitt tiltak, sum tit, sum eiga Oynna, á fyrimyndarligan hátt fyriskipaðu og sum vísti, hvat kann fáast burtur úr, tá ið vit standa saman um at loysa eina uppgávu. Eg má siga, at tað tiltakið fyri 6 árum síðan, saman við tiltakinum í kvøld og saman við øðrum tílíkum tiltøkum er eitt veruligt íkast í okkara ríka mentanarlív. Tøkk skulu tit Oyggjarmenn hava fyri tað. Nógv hevur verið tosað um at niðurleggja skúlar ella at leggja skúlar saman. Í Lítlu Dímun er eingin skúli og eingin soppafongdur skúlabygningur, sum setur myndugleikunum grá hár í høvdið. Oyggin sjálv er ramman um landsins best rikna og ódýrasta skúla: Lívsins skúla. Hesin skúlin kann hvørki takast av ella leggjast saman við øðrum, men tit hava leingi dagført hann og tikið hann við inn í framtíðina – við fólkafundinum, við at tit á annan hátt hava tikið ferðafólkavinnuna út í Oynna, og við at hava gjørt Oynni eina heimasíðu. Sum tað allar nýggjasta hava tit nú eisini tikið stig til at lata gera ein film um Oynna, ein film, sum vit í spenningi bíða eftir at sleppa at síggja. Stóra tøkk eiga tit fyri hetta ósjálvsøkna og framsøkna arbeiðið. Ein av okkara føroysku mentanartættum er munnlig frálæra uttan um alla skipaða og regluliga skúlaskipan, ja, áðrenn...read more
Hugnakvøld hjá Lítlu Dímun
Fyrireikingarnar til hugnakvøldið hjá Lítlu Dímun eru við at vera komnar undir land Leygarkvøldið kunnu fólk koma í Roynhøllina at fáa eina stórfingna mentunar uppliving Í gjárkvøldið vóru menn í Roynhøllini og settu upp eftirgjørda helli, sum er gjørt í fullari stødd, til hetta kvøldið. Tað er listamaðurin Bernhard Hammer, sum hevur gjørt hellið saman við hvalbingum. Sjálvandi verður høvið at fara inn í helli. Á skránni hetta kvøldið verður m.a. Frásagnir um Lítlu Dímun Um hvussu tað var at liggja veðurfastur í 1964, tá bert helli var til at taka. Sangur, bæði framførsla og felagssangur. Brellbitið av nýggja Lítla Dímunar filminum og søla av filminum Meksikansk uppboðssøla Og annað verður á skránni Tiltakið byrjar kl. 19 og er tað alment og...read more
Reka í Lítlu Dímun í dag
Í dag eru fólk í Lítlu Dímun og reka. Sum skilst á lagnum hevur gingist nøkunlunda og verða tað 5 seyðir á...read more


text:
Svimjiskúlin fer í jólafrí fríggjadagin 15. Des. Byrja verður aftur mikudagin 3. Jan. 2018
Gekk væl hjá HS í Køge
Har vóru nakrar medaljur við í flogfarinum í gjárkvøldið, tá HS-ferðalagið kom heimaftur frá Køge Open 2017: Kristina í Skála (2005) vann gull í 200 rygg, bronsu í 200 frí, 100 rygg og 50 frí Elisabeth Erlendsdóttir (2005) vann silvur í 50 m firvald, 100 m firvald og 50 m rygg Óðin Jákupsson (2002) vann bronsu […]
HS til Køge Open 2017
Í dag fóru 19 svimjarar á 3. og 4. liði hjá HS til Danmarkar, har tey fyri fyrstu ferð sleppa at royna seg í svimjikapping uttanfyri landoddarnar. Tað verður eitt strævið vikuskifti hjá teimum – og tey leypa í hylin til fyrsta umfar beinanvegin sum tey koma til Køge. Men tað er eisini ætlanin at fáa […]
Føroyameistarastevna á stuttgeil 2017
Innbjóðing í PDF. Stevnupartar 1. partur: Fríggjamorgun 3. november frá kl 09:30 – Innleiðandi riðlar 2. partur: Fríggjadag 3. november frá kl 17:00 til 19:00 – Finalur 3. partur: Leygarmorgun 4. november frá kl 09:30 – Innleiðandi riðlar 4. partur: Leygarkvøld 4. november frá kl 17:00 til 19:00 – Finalur 5. partur: Sunnumorgun 5. november […]
Innbjóðing til SMS-kapping 2017 ̵...
Tilmelding til svimjiskúlan 2017/18
Nú eru vit byrjaði at svimja, og enn eru pláss eftir á onkrum liði. Tit melda til bíðilista úti til høgru á heimasíðuni, og fáa so teldupost, tá eitt pláss er, saman við eini gjaldsleinkju. Barnið er eftir hetta meldað til, tá luttøkugjaldið er goldið. Vegleiðing um liðini umframt venjingartíðir, síggjast her.
Tilmelding, vaksin
So er klárt at melda til svimjing 2017/18. Trýstið tá á rætta liði so tit koma til sjálva tilmeldingina og gjalda við gjaldskortið (luttøkugjald umframt kortgjald). HS váttar síðani gjaldið, so tað fer av kortinum, og tit eru tá endaliga meldaði til. Tilmeldingin er bindandi! Tað er bert møguligt at gjalda við Visa/Dankort. Sostatt ikki Mastercard […]
Svimjiskúlin fyri børn 2017/18
Reyni Service stuðlar Havnar Svimjife...
Reyni Service hevur í nøkur ár stuðlað Havnar Svimjifelag, og í sambandi við, at Oleksii Ilchenko (Alex) úr Ukraina júst er settur í starv sum høvuðsvenjari, er avtalan nú endurnýggjað. Høvuðsvenjarin kom til Føroya mánadagin við konu og tveimum smáum børnum. HS takkar hervið Reyni Service fyri sera gott samstarv farnu árini, og fyri avtaluna, […]


text:
Føroyska Sjómansmissiónin
10.02.2017 - 21:29
Fiskur > Tíðindi > Skipasøga
Nú íslandski fiskiflotin liggur á áttandu viku, vegna verkfall, eru nógv skip í havnini í Reykjavík.
Millum teirra eru tríggir fyrrverandi føroyskir trolarar.
Teir eru:
Ørfirisey, RE 4, sum er fyrrverandi Polarborg.
Hon var bygd í 1988 og seld til Íslands í 1992. Í 1998 var hon forlongd.
Høfrungur III, AK 250, sum er fyrrverandi Polarborg II. Hon var eisini bygd í 1988 og seld til Íslands í 1992.
HB Grandi hf eigur báðar trolararnar.
Guðmundur í Nesi, RE 13, sum er fyrrverandi Hvilvtenni.
Hvilvtenni var bygd í 2000 og seld til Íslands í 2004. Tað er Brim hf sum eigur Guðmund í Nesi.
Á Hafnafjørðinum liggur línuskipið Polarstjørnar. JFK í Klaksvík seldi hana til Grønlandska felagið Arctic Prime. Hon royndi við línu í Suðurgrønlandi eina tíð, men liggur nú svínabundin á Hafnafjørðinum og sær viðtikin út.
Meira frá Føroysku Sjómansmissiónini sæst her


text:
Dekk- & Plátuverkstaður
1. januar yvirtók WAAG Bilverkstaðið v/Hans Jacob Kollsker á Hjalla. Hetta merkir at vit nú kunnu bjóða kundum okkara allan pakkan; líka frá bilkeypi, mekaniskum verkstaði, plátuverkstaðið til dekk og dekkskift.
Verkstaðið á Hjalla heldur fyribils fram sum vanligt, men sum frá líður vera ymiskar broytingar gjørdar, t.d. fer verkstaðið at fáa nýtt navn, nýtt telefonnummar, o.s.fr.
Hevur tú tørv á at fáa fatur á Dekk- ella Plátuverkstaðnum hjá WAAG, ber til at ringja til WAAG á tel 313666 ella beinleiðis til Dekk- ella Plátuverkstaðið á tel. 311013.
Nýggjastu tíðindi
- Brúktbilaútsøla 4. januar 2018
- Lærling til skrivstovuna 4. januar 2018
- Tórur útlærdur 4. januar 2018
- Dekk- & Plátuverkstaður 4. januar 2018
- WAAG Leigubilar í Miðvági 4. januar 2018
- Gekkabilurin 4. januar 2018
- Hjørtur útlærdur 4. januar 2018
- Gekkabilurin 4. januar 2018
- Lærlingur til goymsluna 4. januar 2018
- WAAG stuðlar Rescue Lív 4. januar 2018
- WAAG í vágunum 4. januar 2018
- Órógv á skipanini 4. januar 2018
- Mitsubishi 100 ár 4. januar 2018
- Gekkabilurin handaður 4. januar 2018
- ASX mest seldi bilur í 2016 4. januar 2018
- Stongt millum jól og nýggjár 4. januar 2018
- Nýggja heimasíðu 4. januar 2018
- Marco Polo aftur á goymslu 4. januar 2018
- Nýtt frá Citroën 4. januar 2018
- Space Star dagførdur 4. januar 2018


text:
Hjarta
Hjarta (latín: cor, genitiv cordis) er gagn, ið pumpar blóð runt í kroppinum á menniskjum og djórum. Hjarta er ein vøddi, men hevur eisini streymleiðandi vevnað og hjartaklaffar. Uppbygnaðurin á hjartanum sæst á myndini til høgru.
Hjarta á menniskjanum, súgdjóri og fugli er býtt sundur í fýra kømur, sum eru skild sundur við fýra klaffum, hjá skriðdjóri og paddu eru trý kømur og hjá fiski eru tvey kømur. Hjarta á einum menniskja er nøkulunda líka stórt sum ein knýttur nevi og er mitt í bróstkassanum (thorax) eitt sindur til vinstru fyri miðlinjuna á kroppinum. Í hvílu slær hjarta umleið 60-100 sløg um minutti. Iltað blóð verður pumpað út í ringrásina gjøgnum høvuðspulsæðrina (aorta) og ófiltrað blóð gjøgnum lungnaarteriuna út í lungnaringrásina.
Innihaldsyvirlit
Bygnaður[rætta | rætta wikitekst]
Menniskjahjartað vigar umleið 300 gramm og er umleið 12x9x6 cm til støddar. Hjarta er í bringukassanum beint uppi yvir diagphragma


text:
Tímatalvan hjá 5.B
Flokslærari: Jónfríð Foldbo. Tlf.nr. 743369
Føroyskt og kristni: Jónfríð Foldbo
Støddfrøði: Jákup Jacobsen
Danskt: Tina Purkhús
Náttúru og tøkni og enskt: Bergljót Johannessen
Ítróttur: Jónfríð Foldbo, Anja Samuelsen, Anna Elisabeth Gøte
Jákup Jacobsen og Petur Páll Mikkelsen
Handa verk og list:
Lina Magnussen - Handaverk og List (køk)
Karl Jóhan Thomsen - Handaverk og List (smíð)
Sonja í Gong - Handaverk og List (evning)
Katja Kjartansdóttir - Handaverk og List (hondarbeiði)
Steintór Rasmussen - Handaverk og List (telda)
Hjørdis Hávarsá - Handaverk og List (tónleik)


text:
Nýggjar tíðir og avbjóðingar í gamla Húsalánsgrunninum
Bústaðir - Føroya bústaðafelag er nýtt bústaðafelag, sum er sprottið úr Húsalánsgrunnurin, sum hevur 50 ár á baki. Í oktober 2012 dagførdu vit navn og grafiska samleika grunsins, so hesi hóska betri til nýggja virksemið hjá grunninum.
Húsalánsgrunnurin er farin frá at vera ein grunnur, sum hevði sum aðalmál at veita fígging til húsabygging, til at gerast bústaðapolitiska amboðið, sum skal lyfta uppgávuna at gera føroyska bústaðamarknaðin meira fjøltáttaðan. Hetta verður nú gjørt undir navninum Bústaðir.
Aðal uppgávan hjá Bústøðum er at finna nýggjar og tíðarhóskandi hættir at byggja bústaðir. Her leggja vit dent á at byggja í býlingum og at trivnaðurin hjá okkara leigarum er í hásæti. Vit skulu byggja eitt hóskandi tal av leigubústøðum kring landið við fyriliti fyri byggikostnað, orkunýtslu og bústaðatørv.
Bústaðir er alment bústaðarfelag, ið fíggjar, umsitur og rekur leigubústaðir kring landið. Sum alment bústaðarfelag tryggja vit at skipaði viðurskifti eru á leigu- og lutaíbúðarmarknaðinum, at dygdin á bústøðunum er í lagi, og at umvælingar- og fíggjarkarmar eru hóskandi.
Bústaðir er limur í danska felagnum Boligselskabernes Landsforening, eins og vit samstarva við almenn bústaðarfeløg í øðrum londum.
Búmerkið
Endamálsorðingarnar hjá Bústøðum endurspeglast í nýggja navninum, litum og búmerki. Skjøldursskapið er berandi myndaevnið í búmerkinum, men tað er snarað eitt vet og ferfaldað, so tað bæði vísir aðrar vinklar av bústaðabygging og vísir eisini, at eindirnar ferfaldast. Samstundis kunnu skapið og fláirnar í búmerkinum vísa bygging í fleiri hæddum. Grøni liturin undirstrikar tvey aðalmál: Tað føroyska og umhvørvisfyrilit. Liturin vísir, at útgangsstøði fyri allari bústaðabygging, sum Bústaðir eru við í, skal takast í tí heimliga - í føroyskum byggisiði og náttúruni.
Fjøltáttað og smidlig bústaðaútboð
Bústaðamarknaðinum tørvar eitt størri, fjølbroyttari, betri og eitt bíligari útboð av bústøðum. Eitt fjøltáttað og smidligt bústaðaútboð er ein fortreyt fyri, at fólk støðast og at fleiri koma afturat.
Lógin um Húsalánsgrunnin frá oktober 2011 miðar eftir at gera nakað ítøkiligt við hetta, og at gera Húsalánsgrunnin føran fyri at fara undir hesa avbjóðing. Hetta er fult í tráð við bústaðapolitikk landsins, ið var almannakunngjørdur í oktober 2012.
Okkara endamálsorðingar eru:
- at virka fyri at øll í Føroyum skulu hava møguleika fyri at útvega sær ein bústað
- at tryggja fjølbroytni á bústaðamarknaðinum
- at stuðla upp undir veðurlagspolitikk Føroya og at minka um orkutørvin á føroyska bústaðamarknaðinum
Vit hava sostatt heimildirnar - og eisini orkuna - til at fara undir hesa avbjóðing. Tað gera vit nú undir navninum Bústaðir - Føroya bústaðafelag, sum vit meta hóska betri til tað virksemi, vit nú fara undir - at fremja bústaðapolitikk landsins í verki.
Vit fara saman við áhugafeløgum og kommunum at skapa nýggjar, kreativar og hóskandi bústaðaloysnir, soleiðis at bústaðamarknaðurin sum heild verður betri og meira fjøltáttaður.
Stýrið
Bústaðir - Føroya bústaðafelag verður fyrisitið av einum stýri við trimum limum, ið landsstýrismaðurin í fíggjarmálum tilnevnir fyri fýra ár í senn.
Tann 1. november 2014 tók nýtt stýrið við, og í stýrinum sita nú:
Jóhann Mortensen, Tórshavn, formaður
Emmy Joensen, Miðvágur
Una Joensen, Tórshavn
Lógarheimildir og kunngerðir
Heimildin hjá Bústaðir - Føroya bústaðafelag at røkka sínum endamálum er at finna í løgtingslóg nr. 140 frá 31. mai 2011 um Húsalánsgrunn, sum broytt við løgtingslóg nr. 140 frá 6. oktober 2011.
Í stuttum sigur hendan lógin, at Bústaðir kunnu:
Samb. § 5: veita lagaliga fígging til orkusparandi tiltøk á føroyska sethúsa- og íbúðamarknaðinum
Samb. § 5.a: veita veðskuldarlán til íbúðafeløg og íbúðastovnar
Samb. § 5.b: útvega, reka og leiga út íbúðir, íbúðahús og lestrarbýli
Samb. § 5.c: veita realkredittfígging til føroyska bústaðamarknaðin
Til lógina eru hesar kunngerðir:
Kunngerð nr. 2, 10. januar 2012, (ad. § 5.b.) útgreinar hvussu heimildin skal útinnast
Kunngerð nr. 3, 19. januar 2012, (ad. § 5.a.) útgreinar lánsveiting til íbúðafeløg og íbúðastovnar
Útleigan av bústøðum
Virksemið hjá Bústøðum at útleiga bústaðir verður rikið eftir Løgtingslóg nr. 60 frá 26. mai 2010 um útleigan av bústøðum (leigulógin).
Løgtingslóg nr. 51 frá 14. mai 2013 um broyting í løgtingslóg um útleigan av bústøðum (deponeringskonta).
Heimild at fíggja bústaðarbygging
Húsalánsgrunnurin hevur heimild at fíggja bústaðarbygging upp til 250 mió. kr. við at skriva út lánsbrøv ella við at taka lán. Sí løgtingslóg. nr. 81 frá 29. mai 2017 um broyting í løgtingslóg um Húsalánsgrunn.
MVG frítøka fyri leigubústaðir
Tá leigubústaðir verða bygdir, kann MVG verða afturborðið, um ávísar treytir verða uppfyltar.
Sí Løgtingslóg nr. 57 frá 17. mai 2013, um meirvirðisgjald og tilhoyrandi kunngerð nr. 10 frá 15. januar 2016 um meirvirðisgjald av byggikostnaðinum av leigubústøðum.
Stuðul til lestraríbúðir
Heimildin hjá løgtinginum at veita stuðul til lestraríbúðir er at finna í Løgtingslóg nr. 63 frá 23. juni 1983.
Stuðul til vardar íbúðir
Løgtingslóg nr. 111 frá 3. oktober 1988 um vardar íbúðir.
Annað
Løgtingslóg nr. 125 frá 7. desember 2012 um vinningsbýti frá Húsalánsgrunninum.
Løgtingslóg nr. 119 frá 7. desember 2012 um skattseting av Húsalánsgrunninum.


text:
Orð: Jóan Magnus Rasmussen
Lag: William Howard Doane
1. Tann, sum Harran Gud vil søkja,
trúgva má, at hann er til,
og at tá vit til hann biðja,
bønunum hann svara vil.
Hann, sum gevur øllum gjarna,
brigslar ikki – gevur bert.
Omanífrá er øll góð gáva,
alt tað, sum er nakað vert.
2. Faðir tín, sum sær í loyndum,
geva vil tær stóra løn.
Orðið gevur fulla vissu
um, at Gud, hann hoyrir bøn:
„Um tú veitst, at hann teg hoyrir,
at hann svarar bønunum,
ja, tá veitst tú, at tú hevur
tað, tú hevur biðið um.“
3. Jesus segði: „Bið tú altíð,
troyttast ei, fall ei í fátt!“
Sig tí honum tíni ynski,
ger tað bæði dag og nátt,
so skal friður Guds, sum stígur
upp um vit títt, læra teg,
at títt hjarta og tín hugsan
varðveitt er í Kristusi.


text:
Sára Ryggshamar Nysted úr Suðuroyar Svimjifelag svam seg í áðni til eitt bronsuheiðursmerki á Norðurlendsku JuniorMeistarastevnuni í svimjing 2015, tá ið hon í 400 metra blandaðari svimjing svam teinin uppá 4:50.30. Hetta er stórt nýtt føroyskt met og juniormet, í mun til hennara 4:51.57 frá tá ið hon vann gull á Oyggjaleikum á Jersey í summar.
Tað var ein spennandi kapping, har plássini skiftu nógv í leypi av kappingini. Sára var faktiskt aftast aftaná fyrstu 100 firvald, men arbeiddi seg so upp til eitt 3. pláss í teimum 100 rygg og 2. pláss í teimum 100 bringu, áðrenn hon so misti silvurið á seinastu 2 longdum frí.


text:
Svimjisamband Føroya sendir í hesum døgum oyðubløð út til allar føroyskar skúlar, til føroysk skúlabørn í fimta flokki at fylla út. Hetta er endurtøka av líknandi kanning í 2011 við spurningum, sum eru líkir teimum, ið verða settir eisini í grannalondum sum Danmark og Noregi.
Category: Svimjiførleiki
Svenska stjórnin játtar 300 milliónir afturat til at betra um svimjiførleika
Ógvuliga gleðilig tíðindi fyri sviar her – Hóast sviar longu hava flott svimjiførleikatøl at vísa á, so ynskir svenska stjórnin nú at røkka teimum síðstu børnunum eisini, og játtar tí 300 milliónir svenskar krónur afturat til svimjiskúlar. Tað eru umleið 234 millionir danskar.
Continue reading Svenska stjórnin játtar 300 milliónir afturat til at betra um svimjiførleika


text:
Tað sigst at Elisabeth Arden eigur orðini. Í dag prógvaði Andrass Joensen at tað er so, tá tað í dag bleiv kappast í einkultstarti.
Teinurin var frá Plantusøluni við Hvítanesvegin í Havn til Kaldbak og aftur til Havnar. Hesin teinur verður millum manna kallaður "Einkultsstartsklassikarin".
Veðrið var av tí fagrasta og átta mans bjóðaðu hvør øðrum av.
Andrass Joensen var elstur og skjótastur. Skjótastur í dag, og skjótastur farna vikuskifti tá kappast varð í duathlon, sum tá var renning og súkking.
So ikki kann sigast annað enn at formurin hjá Andrass er góður nú kappingarárið 2018 júst er byrjað, og nú hann er farin væl forbí tey hálvt hundrað.
Jan Hjaltalin gjøridist nummar tvey í dag. Jan legði hart út, og tað var nokk góða byrjanin hjá Jan sum legði lunnar undir silvurið hjá honum.
Nummar trý gjørdist Dávur Magnussen. Bitin hevur kanska verið beiskur hjá Dávur at slúka, men sigast skal, at Dávur koyrdi ikki á einari einkultsstartssúkklu. Hann koyrdi á einari vanligari kappsúkklu. Onki skal takast frá hinum, men tað er absolut ein fyrimunur at koyra á einari TT súkklu, ella í minsta lagi at koyra við einum sokallaðum TRI boyla, tá kappast verður í einkultstarti. Dávur hevði hvørki.
Úrslit, 1. umfar av GIANT Várkappingin 2018:
1. Andrass Joensen, 51 minuttir 15 sekund
2. Jan Hjaltalin Olsen, 51.22
3. Dávur Magnussen, 51.35
4. Jákup Petur Eliasen, 54.06
5. Kjartan Egholm, 56.19
6. Regin Thomsen, 58.15
7. Jacob Petersen, 59.30
8. Áslakkur Nesá, 1.01.46
9. Gunnar Dahl-Olsen, DNS


text:
Tað æviga kjakið.
Orsøkin til at eg ikki havi bloggað í langa tíð, er at eg fyri tíðina, havi havt trupulleikar við at seta orð á, ella “formidla” hvat tað er eg hugsi um religión, gudloysi og tað sum tilhoyrir. Nú havi eg skjótt búð í Keypmannahavn í 4 ár og ígjøgnum hesi 4 árini, hevur ávirkanin av religión á meg og tey rundan um meg, havt minni og minni at sigað. Tað ljóðar kanska egoistiskt (uppá ein ordiliga sovorðnan modernaðan keypmannahavnara máta), men tað hevur simpelthen ikki verið relevant fyri meg. Skipanin í Danmark er jú rúkandi sekuler, sjálvt um kristindómur enn er stats-religiónin. Tað er ikki ordiliga nakað, sum religión sleppur at forpurra her, uttan at samfelagið ger vrøvl um tað. Her ræður ein humanistisk mótstøða ímóti diskriminerandi svínaríi, sum tað føroyska samfelagið veruliga kundið havt gott av.
Eg fari so ikki at viðmerkja hjúnarbandsmálið í hesum blogginum, annað enn at siga, at (more…)


text:
Trúgva bert gudloysingar uppá trúarfrælsi?
Jesu fjallaprætika er allarhelst tað mest ábyrgdarleysa og forskrúðaða møsnið, nakrantíð fest á pappír.
Um tær ikki dámar tað, eg júst segði, eru ráð fyri tí. Eg mæli tær heilt einfalt til at melda meg til løgregluna. Avleiðingin kann í ringasta føri vera 4 mánaðar fongsulsrevsing.
Í § 140 av revsilógini stendur skrivað:
Den, der offentlig driver spot med eller forhåner noget her i landet lovligt bestående religionssamfunds troslærdomme eller gudsdyrkelse, straffes med bøde eller fængsel indtil 4 måneder.
Eg skilji væl, at fólk gerðast ill um tað, eg segði. Eg skilji eisini um tey eru rúkandi ósamd og skelda meg út. Tað, eg tó aldrin kann skilja ella góðtaka, er at nakar kundið funnið uppá at forbjóða ósemju.
Rætturin til eitt opið og erligt samskifti um eitthvørt evni er ikki einans gróðrarlíkindi skynsemis og lærdómsins; tað er ein fortreyt fyri fólkaræði – eitt alneyðugt og sjálvsagt krav!
Sáttmalin um altjóða mannarættindi, §18, er eisini greiður í máli:
Enhver har ret til tanke-, samvittigheds- og religionsfrihed; denne ret omfatter frihed til at skifte religion eller tro og frihed til enten alene eller i fællesskab med andre, offentligt eller privat, at give udtryk for sin religion eller tro gennem undervisning, udøvelse, gudsdyrkelse og overholdelse af religiøse forskrifter.
Og víðari í §19:
Enhver har ret til menings- og ytringsfrihed; denne ret omfatter frihed til at hævde sin opfattelse uden indblanding og til at søge, modtage og meddele oplysning og tanker ved et hvilket som helst meddelelsesmiddel og uanset landegrænser.
Tá eg læs í Leeds, skeldaðist eg við ein, um busslýsingarnar hjá British Humanist Association, ið søgdu “Guð er allarhelst ikki til.” Hetta helt viðkomandi vera ein óforskammað og virðingarleys atsókn mótvegis trúgvandi. Tað skuldi forbjóðast! Tó hevði hann als onki ímóti aftursvarinum hjá The Christian Party “Guð er heilt sikkurt til!” Kenslurnar hjá trúgvandi eru eyðsæð meir virðismiklar enn kenslurnar hjá ótrúgvandi.
Ilt er at síggja, hvussu ein skal kunna greiða erligt frá sínum egnu átrúnaðarligu meiningum uttan at harvið “háða” øll, ið trúgva øðrvísi. Jødar síggja trýeindina sum blasfemi. Muslimar halda tað vera blasfemiskt at tekna Muhammed. Katólska kirkjan segði ringrás jarðarinna um sólina vera blasfemiska. Kunnu trúgvandi semjast um nakað yvirhøvur? Jú, trúgvandi kunnu semjast um at vit gudloysingar eru blasfemiskir einans við at vera til.
Vit gudloysingar skulu bara halda kjaft.
Tí vit liva hóast alt ikki í einum frælsum fólkaræði.
Vit liva í Føroyum.
Vegna Gudloysi,
Heini Reinert, skrivari


text:
Samandráttur á FO og UK trýst her
Endaliga frágreiðingin trýst her
Kúpuskelin goymir uppá rættiliga áhugaverdar upplýsingar, sum kunnu avdúka, hvussu viðurskiftini í havinum hava verið fleiri hundrað ár aftur í tíðina.
Kúpuskel heldur til í Norðuratlantshavi, her hon livir niðri á botni, lutvíst niðurgrivin. Kúpuskel er tað dýrið, sum livir longst. Tann elsta, sum er funnin í Norðsjónum, er 500 ára gomul. Kanningin vísir, at tað er vanligt at finna kúpuskeljar við Føroyar, sum eru meira enn hundrað ára gamlar. Kúpuskelin veksur skjótt fyrstu 20 árini, men síðani sera seint. Í skelini verður hvørt ár lagdur ein ringur eins og í trøum. Tjúkdin á
árringinum vísur hvussu nógv skelin er vaksin og hetta er tengt at, hvussu nógv hon hevur etið. Føðin hjá kúpuskel er plantuæti, sum hon sílar úr sjónum. Hetta merkir, at um árringurin er tjúkkur, hevur nógv verið til av plantuæti tað árið. Harvið kann kúpuskel vísa, hvussu tær nátturligu umstøðurnar hava verið fyrr í tíðini.
Úrslitini frá kanningini vísa, at samband er millum tann mátaða gróðurin á Landgrunninum og vøksturin á kúpuskelini. Tó bendir tað á, at kúpuskelin veksur væl eitt til tvey ár framman undan, at gróðurin er góður. Árið fyri at kúpuskelin er vaksin serliga nógv, er saltari sjógvur komin inn á Landgrunnin. Saltinnihaldið vísir, hvaðani sjógvurin stavar. Ein saltur sjógvur kemur úr Biskayavíkini (er av subtropiskum uppruna), meðan feskari sjógvur kemur úr Norðuratlantsstreyminum (er av subpolarum uppruna). Planktonsamfeløgini í hesum báðum sløgum av sjógvi eru heilt ymisk. Hetta kann merkja, at í tí salta sjónum er góð føði til kúpuskelina, sum so sæst aftur á vøkstrinum á skelini árið eftir. Eisini vísa úrslitini, at toskur veksur væl árið eftir, at vøksturin á kúpuskelini hevur verið góður. Fiskastovnar, so sum toskur og hýsa, eru í hæddini 2-4 ár eftir, at gróðurin hevur verið góður. Hetta merkir alt í alt, at umleið 5 ár eftir, at kúpuskelin er vaksin nógv eru toska- og hýsustovnarnir í hæddini.
Harvið kann kúpuskelin møguliga siga nakað um fiskiskapin umleið 5 ár fram í tíðina. Hetta eru tó úrslit, sum byggja á eitt lítið grundarlag og skulu tí takast við fyrivarni. Neyðugt er at kanna fleiri kúpuskeljar. Eisini er neyðugt at kanna nærri, um hetta sambandið millum saltan sjógv, vøkstur hjá kúpuskel og vøkstur hjá toski er veruligt, og ikki bara tilvild.
fvg.fo er heimasíða, sum lýsir granskingar- og menningar-virksemið innan fiskivinnu, sum Fiskimálaráðið umsitir.
Fiskivinnuroyndir játtaði 19 nýggjar og 7 framhaldandi verkætlanir fyri 2017 (sí kunning um FVG2018)
Fiskivinnuroyndir játtaði 16 nýggjar og 7 framhaldandi verkætlanir fyri 2017 (sí kunning um FVG 2017)
Fiskivinnuroyndir játtaði 10 nýggjar og 4 framhaldandi verkætlanir fyri 2016 (sí kunning um FVG 2016)
Fiskivinnurroyndir játtaði 6 nýggjar og 5 framhaldandi verk-ætlanir fyri 2015 (sí kunning um FVG 2015)
Árið fyri í 2014 fingu 11 nýggjar verkætl-anir og 7 framhaldandi verkætl-anir játtan (sí Kunning um FVG 2014)
Stevnan fyri fiskivinnuroyndir er at fremja royndir og kanningar – bæði praktiskar, vinnuligar og vísindaligar, ið menna og økja um framleidni í føroyskari fiskivinnu við atliti at lívfrøðiligari, búskap-arligari og samfelagsligari burðar-dyggari gagnnýtslu av havtilfanginum.


text:
25. september
25. september er dagur 268 í árinum í gregorianska kalendaranum (dagur 269 um skotár er). 97 dagar eru eftir av árinum.
Hendingar[rætta | rætta wikitekst]
- 1066 - Stríðið við Stamford Bridge endar víkingatíðina.
- 1513 - Spanski rannsóknarfararin Vasco Núñez de Balboa kemur til Kyrrahavið.
- 1925 - Føroyski Javnaðarflokkurin verður stovnaður.
- 1927 - 7 føroyskir fiskimenn lótu lív í bátsvannlukku í Íslandi, tá teir fóru við einum báti av sluppini Riddaranum og báturin koppaði. Fleiri av teimum sum doyðu vóru sumbingar. Aðrir sumbingar vóru niðri og dansaðu stutt eftir hendingina, tey savnaðu pening inn til einkjurnar, 600 kr. til hvørja sum svaraði til meir enn eina ársløn.
- 1972 - Noreg sigur nei til EEC limaskap
- 1998 - Eitt BAE146 flogfar hjá Pauknair dettur niður í Marokko. 38 fólk lata lív.
- 2002 - Vitimhendingin í Siberia
- 2014 - Ein arbeiðsvanlukka umborð á einum grønlendskum trolara (fyrrverandi Skálaberg), sum hendi meðan skipið lá við bryggju í Havn, kravdi eitt mannalív. Vanlukkan hendi undir lossing, ein plattur, sum varð heysaður upp úr lastini, brotnaði og kassar við frystum makreli duttu niður á 22 ára gamla Gunnar Zachariasen, sum doyði á staðnum. Vanlukkan hendi umleið klokkan eitt. Gunnar var kendur sum ein góður fótbóltsleikari, hann hevði m.a. Spælt við EB/Streymi í tvey ár og við føroysku U-19 og U-21 landsliðunum, hann spældi 21 dystir við U-21 og skoraði 4 mál. Hann hevði eisini spælt við ungdómsliðum hjá Brøndby.
Føðingar[rætta | rætta wikitekst]
- 1644 - Ole Rømer, danskur stjørnufrøðingur.
- 1890 - Johan Martin Fredrik Poulsen á Toftum. Formaður Sambandsfloksins 1948-1970 (d. 1980).
- 1903 - Mark Rothko, amerikanskur listamálari (d. 1970).
- 1906 - Dmitri Sjostakovitj, russiskur tónasmiður (d. 1975).
- 1938 - Jonathan Motzfeldt, grønlendskur politikkari (d. 2010).
- 1943 - Robert Gates, amerikanskur politikari.
- 1944 - Michael Douglas, amerikanskur sjónleikari.
- 1951 - Mark Hamill, amerikanskur sjónleikari.
- 1952 - Christopher Reeve, amerikanskur sjónleikari (d. 2004)
- 1958 - Michael Madsen, amerikanskur sjónleikari
- 1961 - Heather Locklear, amerikanskur sjónleikari
- 1966 - Rakel Helmsdal, føroyskur rithøvundur
- 1968 - Will Smith, amerikanskur rappari og sjónleikari
- 1969 - Catherine Zeta-Jones, valisiskur sjónleikari
- 1996 - Mie Østergaard Nielsen, danskur svimjari
Andlát[rætta | rætta wikitekst]
- 1066 - Haraldur III, kongur í Noregi (fall í stríði) (f. 1015)
- 1849 - Johann Strauss eldri, eysturríkskur tónasmiður (f. 1804)
- 1996 - Nicu Ceauşescu, rumenskur politikkari (f. 1951)
- 2011 - Wangari Maathai (f. 1929)
- 2014 - Gunnar Zachariasen, føroyskur fótbóltsleikari (f. 1992)
- 2016 - Arnold Palmer (f. 1929)


text:
OGNIR til sølu/leigu
BYGDARRÁÐSFUNDIR
LÝSINGAR
Arbeiðsfólk at sláa
freist at søkja: 23.05.2018
Námsfrøðingur til dagstovnaøkið
freist at søkja: 30.05.2018
Reingerðarfólk til Látipípuna
freist at søkja: 30.05.2018
KORT
VEÐRIÐ
Útgrevsturin Úti á Toft
22.08.2006
Sum flest øll helst hava lagt merki til, eru fornfrøðingar aftur farnir at grava Úti á Toft.
Fyri einum góðum ári síðani vórðu forkanningar gjørdar, og úrslitið av hesum var, at neyðugt var seinni at gera nágreiniligar rannsøknir av økinum.
Vestmanna Kommuna hevur ætlan um at byggja røktarheim á økinum, og tí er neyðugt frammanundan at finna útav, hvat leivdirnar umfata, soleiðis at hesar møguliga kunnu verða loystar úr friðing, áðrenn ein møgulig bygging byrjar.
Enn er komið stutt ávegis. Tann fyrsta leivdin, sum grivið er niður á, verður mett at verða av einum úthúsum, sum seinni í tíðini eru bygd omanyvir uppaftur eldri leivdir.
Tó at stutt er komið ávegis, hava fornfrøðingarnir longu funnið onkrar áhugaverdar lutir, m.a. annað lutin, sum sæst á myndini. Hesin er partur av ílati úr fitisteini. Fitisteinur finst ikki í Føroyum, og lutir úr fitisteini verða vanliga settir í samband við víkingatíðina. Fornfrøðingarnir løgdu tó dent á, at enn er alt ov tíðliga at siga, frá hvørjum tíðarskeiði luturin stavar.
Men spennandi er at fylgja við, og bert tíðin vil vísa, hvat kemur undan kavi í samband við útgrevsturin!
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
- 11 juni 2010
Tey fæstu kenna navnið Johannes Rohra, men sigur tú "Týskarin hjá Knúti" , so er fleirtalið av norðureysturoyingum við. Hesin fryntligi, síðskeggjuti týskarin kom fyrst í 1970unum á fyrsta sinni til Føroya saman við konu síni Margret Tietz og dóttrini Aune Tietz. Mestsum av tilvild komu tey í samband við hjúnini Svanhild og Knút Vesturdal, á Eiði, og frá fyrsta degi knýttu familjurnar sonn vinabond, og er tað haðani, heitið "Týskarin hjá Knúti" stavar.
Henda týska familjan hevur nú trúliga - uttan slit - vitjað her út ímóti 40 árum, og tað sigur alt um, hvønn alsk og tokka tey hava til oyggjar okkara. Tey hava støð við Ljósá, og haðani ferðast tey runt landið at síggja nátúruna, ið tey ikki mettast av at skoða - um tað so er á hásumri ella hávetri. Í sjúti- og áttatiárunum gingu tey dúgliga á fjall, og mangar ferðir vóru tey eisini við Gjógv á fjalli, og altíð hevði Týskarin myndatólið við sær. Í vetur skrivaði eg Týskaranum nakrar reglur og spurdi, um eg kundi sleppa at skanna "gjáarmyndirnar", sum hann hevði tikið ta tíðina. Tað var "ja" við brestin, og nú tey komu higar í mai mánað í ár (2010), hevði hann diasmyndirnar við, og sigast má, at hetta eru góðar og hugnaligar myndir, ið eru sannur fongur at hava við ríkum minnum frá farnum døgum. Skilligt er, at myndirnar hava eina mansliga slagsíðu, tí vit, ið vuksu til mans í sekstiárunum, minnast bert Súsonnu í Jógvansstovu sum kvinnuligan slóðara ta tíðina, tá tað um fjallgongu ráddi - men nú er tíbetur bót á borði. Men tó so - Týskarin eigur ikki bara fjallmyndir - m.a. var hann við Áir, tá ið tann seinasti stórhvalurin var tikin upp har, og so var hann eisini í grind við Norðskála (sera áhugaverdar og søguliga virðismiklar myndir)!!
---- Hiðani verður ein hjartans tøkk borin Týskaranum og Margret fyri hesar fínu myndirnar - og fyri at sleppa at brúka tær.
Fleiri myndir: myndasavn - Týskarin hjá Knúti.


text:
Temasíðan um javnrættindi vendir sær til hádeild, har ikki annað er viðmerkt. Endamálið við temasíðuni er at taka ymsar samfelagsspurningar, ið snúgva seg um kyn og javnstøðu, við í undirvísingina.
Javnstøða millum kyn er ein av fleiri mátum at viðgera samfelagið, men er ikki ein lærugrein í sjálvum sær. Tí ber ikki til at fáast við hetta evnið, uttan at seta tað í ein breiðari fakligan samanhang, so sum søgu, samfelag, mentan, miðlar og hugtakið makt.
Á temasíðuni um javnrættindi eru hugskot til undirvísing og slóðir til ymiskt tilfar, ið kann fáa læraran og flokkin at viðgera javnstøðuspurningar, og framhaldandi at hugsa hesar spurningar, ið eru alt annað enn sjálvsagdir, inn í undirvísingina.
Svenski rithøvundurin Stieg Larsson skrivaði í 2003 krimisøguna Menn, sum hata kvinnur. Bókin er ein av trimum, sum allar eru metsølubøkur og eru gjørdar til film. Heitið á bókini er eyðkenni fyri eina røða av vælumtóktum krimisøgum og krimifilmum, fyrst og fremst í Svøríki, men eisini altjóða. Kjarnin í søguni er, at ein einsamallur maður hevur rænt eina kvinnu, ið hann hevur sum fanga í kjallaranum. Maðurin kann arbeiða einsamallur, ella vera partur av einum brotsmannaliði. Dømi um hetta seinna er svenski ungdómsfilmurin Lilja 4-ever (2002), sum snýr seg um trafficing, tað er at lokka ungar baltiskar gentur til Svøríkis at arbeiða. Tá tær koma fram, gongur upp fyri gentunum, at tær eru komnar í brotsmannahendur og skulu forvinna pening sum skøkjur. Partur av krimisøgunum hjá Stieg Larsson er eisini, at menn í almannaverkinum misbrúka sín myndugleika at neyðtaka og kúga kvinnur, sum teir hava ábyrgd av at hjálpa. Høvuðspersónur í hesum søgunum er Lisbeth Salander.
Tá Lisbeth Salander er vaksin, finnur hon misgerðarmenninar og hevnir seg. Nakað av somu søgugongd er í filminum The Silence of the Lambs (1991), har ein ung løgreglukvinna roynir at skilja ein gamlan drápsmann. Í nýggjara filminum Gone Girl (2014) er javnt býtt millum kynini. Bæði maðurin og kninnan eru líka ring at fremja brotsverk. Ein kendur amerikanskur filmur er The Room (2015). Hann er um ein mann, sum hevur sonin og gentu hansara sum fanga í einum skúri.
Uppgávur:
Okkum kann tað tykjast sjálvsagt, at øll menniskju skulu hava somu rættindi og skyldur í samfelagnum - sama ger kyn, tjóðaruppruna, útsjónd, brek, kynsliga áskoðan, átrúnað ella politiska fatan. Men í mongum londum er tað ikki sjálvsagt, og fyri ikki so langt síðan var tað heldur ikki sjálvsagt í Føroyum. Her eru nøkur áhugaverd árstøl um javnrættindi millum kynini.


text:
Sverri Egholm
12.05.2018 - 19:59
Fitness Føroyar var seinnapartin í Dansifrøi í Havn, har kappast var í bikini fitness og women's figure.
Í ár hevur verið eitt stórt fráfall, og tað sást aftur á degnum í dag í mun til í fjør, tá 16 luttakarar vóru. Tveir luttakarar vóru í hvørjum bólki, og tað áhugaverda er, at tríggjar av teimum eru í 40unum.
Nakað av fólki var komið í Dansifrøi at síggja væl vandu kropparnar, sum djørvu kvinnurnar sýndu fram.
Úrslit
Bikini fitness
1. Maiken Eriksen, 49 ár
2. Durita Sørensen, 28 ár
Womens Figure
1. Jónina Tegeder, 46 ár
2. Torgerð Dam, 45 ár
Sí myndir frá tiltakinum her


text:
Onkur vil vera við, at eg virði ikki foreldur, tí eg mæli frá, at foreldur fáa pening fyri at hava børn síni heima, og halda á fram við at siga, at dagstovnar eru eitt "nødvendigt onde".
Soleiðis hanga tingini ikki saman. Dagstovnar eru partar av samfelagnum og er tað eitt neyðugt stað hjá børnum at vera í. Eins og tað er neyðugt, at ganga í skúla.
Tá børn eru á stovni, er tað alneyðugt, at tey fáa eitt góðskuríkt tilboð. Hvørt stovnurin eitur ein vøggustova, barnagarður ella ein skúli er líkamikið.
Foreldur skulu ikki hava ringa samvitsku av, at koyra børnini á dagstovn. Sama er galdandi er at tey ikki skulu hava ringa samvitsku um, at tey fara í skúla. Tað er einki galið í at barnsins lív eisini gongur fyri seg á einum dagstovni. Vit, sum vara av stovnunum, mugu tó tryggja okkum, at hetta er eitt gott og mennandi tilboð. Børnini mugu fáa bestu møguleikarnar at mennast og vaksa upp í. Fyri at tað kann tryggjast, er neyðugt, at fólk, ið eru útbúgvin til tað sama, fáa neyðugar umstøður at virka undir fyri at tryggja eitt gott og mennandi umhvørvi.
Tí haldi eg, at ein endurskoðan av lógini um dagstovnar og dagrøktir eigur heldur at snúgva seg um at tryggja børnunum betri umstøður. T.d hevði ein skipan við einum minstamarki fyri tímajáttan til børnini verið sera skilagóð. Vit kunnu eisini kalla hetta eina minimumsnormering
Samfelagið er meira samansett enn kjakið oftani letur upp fyri - og tíðin er farin frá at vera heimagangandi (um tann tíðin nakrantíð veruliga hevur verið fyri øll) og eri eg sannførdur um, at foreldur eiga at sleppa undan at hava eina ringa samvitsku yvir, at fara til arbeiðis ella at tey eisini hava frítíðaráhugamál.
Vinarliga
Jógvan Philbrow